Εβδομαδιαίες 13 ως 19/4 ~ official\nΠέμπτη, 9 Απριλίου 2020 | By: offisiall\nΕβδομαδιαίες 13 ως 19/4\nΕπανασύνδεση. Τυχαία αντάμωση θα έχεις με μια παλιά σου αγάπη. Μέσα στην εβδομάδα ανοίγεται δίοδος επικοινωνίας με έναν παρελθοντικό ανεκπλήρωτο σου έρωτα με κατάληξη πριν κλείσει το εξαήμερο να βρεθείτε σε θερμό ραντεβού. Αμοιβαία θα είναι η έλξη σας, αναζωπυρώνονται παλιά αισθήματα.\nΝέα γνωριμία. Η νέα γνωριμία που θα κάνεις θα καθορίσει το παρόν και το μέλλον σου, το πρόσωπο που θα περάσει στη ζωή σου θα έχει κυριαρχικό ρόλο στην εξέλιξη σου. Σε τυχαία χρονική στιγμή θα γνωριστείς με γοητευτικό άτομο που θα σου δώσει τη δυνατότητα να γίνει το μόνιμο σου ταίρι. Προχώρα ελεύθερα χωρίς ανασφάλειες ή επιφυλάξεις, τα γεγονότα θα σε βοηθήσουν να βρεις τον άνθρωπο σου!\nΣχέση- γάμος. Ανοίγεται δρόμος για δεσμεύσεις και οριστικοποιήσεις. Στα μέσα της εβδομάδας είναι πολύ πιθανό να παρθεί απόφαση επισημοποίησης ή έστω συγκατοίκησης. Έρχονται τυχερά γεγονότα που θα δρομολογήσουν τον δεσμό σου σε μια απολύτως δεσμευτική κατάληξη.\nΕπανασύνδεση. Απρόοπτα συμβάντα θα προκύψουν κατά τη διάρκεια του εξαημέρου, θα αλλάξεις στάση απέναντι στο πρώην ταίρι σου. Κάποιες πληροφορίες που θα λάβεις θα σε ωθήσουν στο να ζητήσεις εξηγήσεις, αυτή τη φορά δε θα σε καλύψουν οι αερολογίες και οι επιφανειακές υποσχέσεις. Αλλάζεις οπτική γωνία και συναισθηματική τοποθέτηση.\nΝέα γνωριμία. Αναστατώσεις θα σου φέρει η καινούργια γνωριμία που θα κάνεις. Θα γνωριστείς με πρόσωπο μέσω διαδικτύου κάπως εκκεντρικό, ιδιόρρυθμης προσωπικότητας, θα σε εξιτάρει και θα κολυμπήσεις σε βαθιά νερά. Ενδέχεται να μην είσαι σε θέση να ελέγξεις τις συναισθηματικές σου εξάρσεις, η έλξη σου γι αυτό το άτομο θα σε ωθήσει σε ανατρεπτικές ενέργειες.\nΣχέση- γάμος. Μέσα από ξαφνικές αποκαλύψεις έρχονται συνειδητοποιήσεις και διαπιστώσεις. Μέσα στην εβδομάδα θα φανερωθούν κρυμμένες καταστάσεις, διαφοροποιείτε το πλαίσιο στο οποίο κινείτε η σχέση σου. Τερματίζουν αυταπάτες ή ψευδαισθήσεις, τώρα τα αισθήματα και ο δεσμός σου θα μπουν σε άλλου είδους τροχιά.\nΕπανασύνδεση. Η τύχη θα σας φέρει πρόσωπο με πρόσωπο, έντονη έλξη θα εκδηλωθεί μεταξύ σας. Θα αφήσετε πίσω σας τα εγωιστικά πείσματα, τώρα θα συνειδητοποιήσετε πως εσείς οι δυο, δεν έχετε κανέναν λόγο να ζείτε χώρια.\nΝέα γνωριμία. Οι συμπτώσεις θα σε ρίξουν επάνω σε ένα γοητευτικό πρόσωπο που θα έχει όλα τα προσόντα για να το ερωτευτείς. Θα είναι ταιριαστό στα γούστα σου, το παρουσιαστικό του ιδιαιτέρως ελκυστικό, ο τρόπος που θα σε πλησιάσει θα αγγίξει αμέσως την καρδιά σου. Αυτό το άτομο θα καταφέρει να γίνει το άλλο σου μισό, εσείς οι δυο ξεκινάτε πορεία μακροχρόνιας αγάπης.\nΣχέση- Γάμος. Ένα απρόοπτο συμβάν θα είναι η αιτία που θα ανοιχτεί ανάμεσα σε σένα και το ταίρι σου μια ουσιαστική και εκ βάθους συζήτηση. Καταλήγετε σε αποφάσεις δέσμευσης ή συγκατοίκησης, η εβδομάδα σου θα κλείσει με συναισθηματική ικανοποίηση και χαρά που δε θα μετατραπεί σε απογοήτευση.\nΕπανασύνδεση. Μη διαγράψεις το ενδεχόμενο της επανασύνδεσης, το πρώην ταίρι σου θα βρει τρόπο να σου αποδείξει πως μεταξύ σας δε μπορεί να δοθεί οριστικό τέλος. Θα εμφανιστεί μπροστά σου και θα αλλάξει τα αισθήματα σου, τις υποψίες σου και τη γνώμη σου. Στο κλείσιμο της εβδομάδας ξεκινά μεταξύ σας δεύτερος κύκλος αγάπης.\nΝέα γνωριμία. Θα σε ενθουσιάσει το καινούργιο πρόσωπο που θα βρεις μέσω διαδικτύου. Θα τονώσει τα αισθήματα σου, θα διεγείρει τις αισθήσεις σου, θα νιώσεις την ανάγκη να κινηθείς αυθόρμητα και παρορμητικά. Αν αυτό που σε ενδιαφέρει είναι μια σταθερή σχέση, τότε προχώρα άφοβα χωρίς ενδοιασμούς.\nΣχέση- γάμος. Η στάση που θα κρατήσει το ταίρι σου θα σε πείσει πως κακώς αμφιβάλεις για τα αισθήματα του. Θα βρει τρόπο να σου αποδείξει πως τρέφει για σένα αγάπη και εκτίμηση, τώρα θα συνειδητοποιήσεις και θα διαπιστώσεις. Ηρεμεί η ψυχολογία σου, ανανεώνονται τα μεταξύ σας αισθήματα.\nΕπανασύνδεση. Ένα απρόοπτο και ευχάριστο συμβάν θα ενώσει εσένα και το πρώην ταίρι σου. Θα μάθεις με εξομολογητικά λόγια για καταστάσεις και αισθήματα που δεν γνώριζες ως τώρα, ουσιαστικά θα ανοιχτεί δρόμος επανένωσης, σου δίνω τη συμβουλή να εμπιστευτείς όλα όσα ακούσεις.\nΝέα γνωριμία. Θα τραβήξει την προσοχή σου πρόσωπο που θα έχει ένα ιδιαίτερο ίσως και εντυπωσιακό στυλ. Στο παρουσιαστικό και στην προσωπικότητα αυτού του ατόμου θα παγιδευτεί τόσο η σκέψη σου όσο και η καρδιά σου. Ένα τυχαίο γεγονός θα σας φέρει σε συνομιλία, αν κινηθείς απελευθερωμένα χωρίς αναστολές, τότε ο οικείος διάλογος θα μετατραπεί σε απολύτως προσωπικός.\nΣχέση – Γάμος. Έρχεται λύση σε ένα συγκεκριμένο πρόβλημα που αυτή τη στιγμή υπάρχει μέσα στη σχέση σου και που στέκεται εμπόδιο στη μελλοντική σας εξέλιξη. Πριν κλείσει η εβδομάδα με την πρόταση που θα σου κάνει το ταίρι σου θα περάσετε σε περίοδο ισορροπίας και εμπιστοσύνης, καταφθάνουν σοβαρές υποσχέσεις.\nΕπανασύνδεση. Η επανασύνδεση θα συμβεί από απρόοπτο και τυχερό συμβάν, το θετικό αναποδογύρισμα που θα προκύψει θα σε ξαφνιάσει. Μέσα στην εβδομάδα θα γίνει μια συζήτηση, και θα μπουν τα πράγματα στη σωστή τους θέση, οι μεταξύ σας ειλικρινείς εξομολογήσεις θα σε πείσουν πως τα αισθήματα σας έχουν έκταση και βάθος.\nΣχέση –Γάμος. Θα προκύψουν θερμά γεγονότα και απρόσμενες αλλαγές που θα σε βοηθήσουν να φτάσεις στο σημείο που επιθυμείς. Θα το λάβεις αυτό που εδώ και καιρό ζητάς από το ταίρι σου, μέσα στην εβδομάδα θα ακουστεί πρόταση που θα σου εξασφαλίσει παρόν και μέλλον. Αν αναζητάς δέσμευση θα ακούσεις πρόταση που θα ικανοποιήσει τις προσδοκίες σου.\nΕπανασύνδεση. Επιθυμία επανασύνδεσης θα σου δημιουργήσουν οι αλλαγές που θα δεις στην εμφάνιση και στη συμπεριφορά ενός πρόσωπου από τα παλιά. Αν η σχέση σας στο παρελθόν δε είχε προλάβει να ολοκληρωθεί, τώρα θα σου δοθεί η ευκαιρία να συνεχίσετε από εκεί που το είχατε αφήσει. Θα ακουστούν θερμά λόγια, στο χέρι σου θα είναι η από εδώ και πέρα εξέλιξη σας.\nΝέα γνωριμία. Ένα καινούργιο άτομο θα εμφανιστεί στο περιβάλλον σου μέσω διαδικτύου, έντονη και ανεξήγητη έλξη θα νιώσεις, σου φανερώνω πως το ενδιαφέρον θα είναι αμοιβαίο. Αυτό το άτομο ξαφνικά η μοίρα θα το φέρει μπροστά σου, τα δυνατά σας αισθήματα θα σας ανοίξουν πορεία μακροχρόνιου δεσμού.\nΣχέση –Γάμος. Το ταίρι σου θα σου δώσει να καταλάβεις τι είναι αυτό που θέλει και τι είδους μελλοντικές βλέψεις έχει για τη σχέση σας. Τολμηρή θα είναι η συζήτηση που θα ανοιχτεί μεταξύ σας, ειλικρινά λόγια θα λύσουν επίμαχα θέματα, θα καταφέρεις να βάλεις σε τάξη δύσκολες υποθέσεις. Φεύγουν οι τυχόν αμφιβολίες, τερματίζουν οι αμφισβητήσεις, στη θέση τους περνούν οι δεσμευτικές υποσχέσεις.\nΕπανασύνδεση. Με μεθοδικότητα και πρακτικό μυαλό θα φτάσεις στον στόχο σου, αυτό βεβαία προϋποθέτει ότι θέλεις να επανασυνδεθείς με το πρώην ταίρι σου. Αν δεν θέλεις ή αν δεν έχεις αποφασίσει ακόμα τι θέλεις, τότε μη δώσεις υποσχέσεις, τρέναρε όσο μπορείς την κατάσταση ώσπου να νιώσεις σιγουριά για το τι ακριβώς επιθυμείς.\nΝέα γνωριμία. Ένα πρόσωπο μέσω διαδικτύου θα εντυπωσιαστεί από την ελκυστικότητα που θα εκπέμπεις. Η γοητεία του δεν θα σου επιτρέψει να αδιαφορήσεις, το βλέμμα σου θα προσκληθεί επάνω του, καλό θα είναι να μην κρύψεις το ενδιαφέρον σου. Εσείς οι δύο θα πιάσετε την κουβέντα μόνο αν υπάρξει από σένα το κατάλληλο άνοιγμα.\nΣχέση – Γάμος. Σε συμβουλεύω να αφήσεις τις εγωιστικές κόντρες, η εβδομάδα σου θα καθοριστεί από τις δικές σου πράξεις και αποφάσεις. Αν δημιουργήσεις καβγάδες θα έχεις ένα επταήμερο μέσα στην κόντρα, αν φερθείς συγκαταβατικά και προσθέσεις και λίγο αισθησιασμό στις ενέργειες σου, τότε θα καταφέρεις να ρυθμίσεις τις καταστάσεις, το αποτέλεσμα θα είναι στο χέρι σου.\nΕπανασύνδεση. Εσύ και το πρώην ταίρι σου θα συζητήσετε επάνω σε σοβαρή πλέον βάση. Παίρνετε απόφαση επανένωσης, αμοιβαίες υποσχέσεις θα φέρουν οριστική ένωση.\nΝέα γνωριμία. Καταφθάνει πρόσωπο -μέσω διαδικτύου- για σταθερή σχέση που θα σε βοηθήσει να βγεις από την αβεβαιότητα ή την αναμονή. Ελκυστικό και ευγενικό θα είναι το άτομο, η εξέλιξη των επαφών σας θα είναι ιδιαιτέρως θετική. Θα νιώσεις έλξη και οικειότητα, κάνε το βήμα να εμπιστευτείς, αυτό το άτομο δε θα σε απογοητεύσει.\nΣχέση- γάμος. Αν υπάρχει κάτι που σε προβληματίζει και δε σε αφήνει να δώσεις δεσμευτική πορεία στη σχέση σου, τώρα θα συμβεί το γεγονός που θα διαλύσει τις ανασφάλειες σου. Πριν κλείσει η εβδομάδα θα προκύψει δυνατό συναισθηματικό συμβάν που θα σε ενώσει ακόμα περισσότερο με το ταίρι σου, θα νιώσεις ασφάλεια και εμπιστοσύνη. Αλλάζουν τα δεδομένα, περνάς σε στάδιο δεσμευτικών εξελίξεων.\nΕπανασύνδεση. Οι συγκυρίες θα δουλέψουν υπέρ σου, κλείνει ένα αρνητικό κεφάλαιο. Θα επανασυνδεθείς, μέσα στην εβδομάδα θα συναντηθείς με το πρόσωπο που θέλεις, θα λύσετε τις διαφορές σας. Η επανένωση σας θα είναι μόνιμη και θα πάρει μελλοντικές διαστάσεις, θα δοθεί μεταξύ σας δεύτερη ευκαιρία που αυτή τη φορά θα είναι ουσιαστική.\nΝέα γνωριμία. Αισιοδοξία θα φέρει στην καρδιά σου ένα συγκεκριμένο άτομο που θα το συμπαθήσεις και δε θα το βγάζεις από τη σκέψη σου. Η καινούργια γνωριμία που θα κάνεις -μέσω διαδικτύου- θα είναι τυχερή και θα γεμίσει την καθημερινότητα σου, τώρα αλλάζουν τα δεδομένα σου. Αποκτάς σταθερό ταίρι μελλοντικών προδιαγραφών.\nΣχέση- Γάμος. Στα μέσα της εβδομάδας εσύ και το ταίρι σου θα κάνετε κουβέντες περί δεσμεύσεων, οι υποσχέσεις που θα δοθούν μεταξύ σας θα είναι σοβαρές και θα τηρηθούν. Ξεκαθαρίσματα εξομολογήσεις και ειλικρινά λόγια θα σε βοηθήσουν να νιώσεις ασφάλεια και εμπιστοσύνη.\nΕπανασύνδεση. Στα μέσα της εβδομάδας, θα σου ανοιχτεί δίοδο επανασύνδεσης, ωστόσο το αν θα γίνει επανένωση ή όχι θα εξαρτηθεί καθαρά και μόνο από τη δική σου στάση. Αν απ' την πλευρά σου κινηθείς πεισματικά ή αντιδραστικά τότε θα παγώσεις τη μεταξύ σας εξέλιξη.\nΝέα γνωριμία. Κρίσιμη θα είναι η νέα γνωριμία που θα κάνεις -μέσω διαδικτύου-, πάνω σε αυτήν θα στηριχτούν πολλά. Αν θέλεις να στρώσεις τη ζωή σου και να βγεις από την αβεβαιότητα τότε καλό θα είναι να μην απορρίψεις αν πρώτα δε σκεφτείς σοβαρά τα ενδεχόμενα. Θα είναι μια πολύ καλή ευκαιρία που σε συμβουλεύω να μην την προσπεράσεις.\nΣχέση – Γάμος. Μέσα στην εβδομάδα θα έχεις μια εκρηκτική συζήτηση με το ταίρι σου, τα λόγια που θα ακούσεις θα σας δώσουν το έναυσμα να αξιολογήσεις το παρόν και να πάρεις κρίσιμες αποφάσεις σχετικά με θέματα μελλοντικά. Δράσε αποφασιστικά και άμεσα, τα γεγονότα που θα προκύψουν θα σου δώσουν την ευκαιρία να οδηγήσεις τον δεσμό σου ένα βήμα πιο μπροστά.\nΕπανασύνδεση. Αν επιζητάς επανασύνδεση σε παροτρύνω να μην καθίσεις με σταυρωμένα χέρια, οι εξελίξεις θα σου δώσουν άνοιγμα για να αναλάβεις δράση. Βγάλε τον ανατρεπτικό σου χαρακτήρα, πλησίασε το πρώην ταίρι σου με τον τρόπο που επιθυμείς, θα καταφέρεις να το εντυπωσιάσεις και να το καθιερώσεις και πάλι στην καθημερινότητα σου.\nΝέα γνωριμία. Η νέα γνωριμία θα είναι αποκλειστικά στο χέρι σου, όλα θα στηριχτούν στις αντιδράσεις σου. Η ευκαιρία θα σου δοθεί, θα το βρεις το πρόσωπο που θα σου κινήσει το ενδιαφέρον, από εκεί και πέρα το θέμα έγκειται στο πως θα χειριστείς την κατάσταση. Αν θέλεις να βγεις από την ανία ή την μοναχικότητα τότε δείξε άμεσα το ενδιαφέρον σου, τα γεγονότα θα κατευθυνθούν από τις αποφάσεις σου.\nΣχέση- γάμος. Πάρε τα ηνία και οδήγησε το άρμα της σχέσης σου, η βελτίωση και η εξέλιξη θα έρθει από εσένα. Αν τσακωθήκατε με δική σου κίνηση θα επέλθει ηρεμία και ισορροπία. Αν θέλεις επισημοποίηση βγες μπροστά, ζητά διεκδίκησε και με σίγουρα σου λέω πως θα κερδίσεις. Θα έχεις την ευκαιρία να κατευθύνεις τον δεσμό σου προς την πορεία που εσύ επιθυμείς.


Μυγάκια - Τι είναι και πότε πρέπει να μας αγχώσουν; - eyelasermed -Ντρισμπιώτη Βασιλική\nΜυγάκια – Τι είναι και πότε πρέπει να μας αγχώσουν;\nΤα μυγάκια – που ονομάζονται επίσης από τα Λατινικά musicae volitantes δηλαδή “μυιοψίες” – είναι μικρές εναποθέσεις που πολλοί άνθρωποι βλέπουν να κινούνται στο οπτικό τους πεδίο, ειδικά όταν κοιτάζουν ένα λευκό υπόβαθρο, όπως έναν τοίχο ή στον ουρανό.\nΠρόκειται για μικρά σωματίδια ζελατινώδους υλικού που σχηματίζονται στο υαλοειδές υγρό, το διαυγές υγρό που γεμίζει το εσωτερικό του ματιού.\nΠαρόλο που φαίνονται να βρίσκονται μπροστά από το μάτι, επιπλέουν στο υαλώδες υγρό και αυτό που μπορεί να δει κανείς είναι οι σκιές τους που προβάλλονται στον αμφιβληστροειδή.\nΕίναι γενικά ήσσονος σημασίας και σχετίζονται με τη διαδικασία γήρανσης.\nΣε ορισμένες περιπτώσεις, το υαλοειδές μπορεί να διαχωριστεί από τον αμφιβληστροειδή, προκαλώντας αιμορραγία στο μάτι ή και ρωγμή. Αυτό μπορεί να προκαλέσει περισσότερα μυγάκια. Αν η ρωγμή δεν αντιμετωπιστεί έγκαιρα, μπορεί να οδηγήσει σε αποκόλληση του αμφιβληστροειδούς, η οποία είναι σοβαρή κατάσταση και απαιτεί επείγουσα χειρουργική θεραπεία.\nΌταν οι άνθρωποι φθάνουν στη μέση ηλικία, το ζελατινώδες συστατικό στο υαλοειδές υγρό του ματιού μπορεί να αρχίσει να συρρικνώνεται, με αποτέλεσμα να σχηματίζονται συστάδες μέσα στο μάτι, προκαλώντας το διαχωρισμό του από τον αμφιβληστροειδή.\nΑυτή η οπίσθια αποκόλληση του υαλώδους είναι πιο συνηθισμένη στους ανθρώπους που:\n• Έχουν μυωπία\n• Έχουν χειρουργηθεί για τον καταρράκτη\n• Έχουν υποβληθεί σε χειρουργική επέμβαση στο οπίσθιο μέρος του ματιού\n• Υποφέρουν από φλεγμονή στο εσωτερικό του ματιού\nΟ διαβήτης θεωρείται επίσης ως αιτία και, σε μικρότερο βαθμό, μπορεί να συσχετιστεί με σοβαρές παθήσεις των ματιών, όπως η ραγοειδίτιδα, η αιμορραγία του υαλοειδούς και η αποκόλληση του αμφιβληστροειδούς.\nΠως μπορεί να αποφευχθoύν;\nΤα μυγάκια δεν μπορούν να αποφευχθούν. Αυτό που είναι δυνατόν, ωστόσο, είναι η έγκαιρη ανίχνευση των σχετικών επιπλοκών. Θα πρέπει να συμβουλευτείτε άμεσα τον οφθαλμίατρό σας εάν:\n• Νέα μυγάκια εμφανίζονται ξαφνικά\n• Οι λάμψεις φωτός είναι ξαφνικά ορατές\n• Υπάρχει απώλεια μέρους τoυ οπτικού σας πεδίου\nΗ κύρια σύσταση είναι να μάθετε να ζείτε με τα μυγάκια και να ακολουθήσετε τις παρακάτω συμβουλές μέχρι ο εγκέφαλός σας να τα συνηθίσει:\nΑποφύγετε να ακολουθήσετε τις κινήσεις τους με το βλέμμα σας ή να εστιάζετε σε αυτά\nΑποφύγετε να κοιτάτε τις ανοιχτόχρωμες επιφάνειες και να τα παρατηρείτε\nΣε εξαιρετικές περιπτώσεις, μπορεί να χρειαστεί να υποβληθείτε σε χειρουργική επέμβαση υαλοειδεκτομής, η οποία περιλαμβάνει την αφαίρεση του υαλώδους ή σε φωτοδιάσπαση των συμπυκνώσεων του υαλώδους με λέιζερ.


O Σιέρινταν ο Ομονοιάτης! | Blog\nΓιάννος Παπαϊωάννου O Σιέρινταν ο Ομονοιάτης!\n24.07 2015 Γιάννος Παπαϊωάννου\nΔεν υπάρχει καμία αμφιβολία ότι ο Σιέρινταν μπήκε άμεσα στο πετσί της Ομόνοιας. Έγινε άμεσα Ομονοιάτης, χωρίς να χρειαστεί ιδιαίτερο χρόνο προσαρμογής. Το γκολ επι της Γιαγκελόνια, που έδωσε την χρυσή πρόκριση στους ''πράσινους'', θα τον βοηθήσει ακόμη περισσότερο στο θέμα ψυχολογίας.\nΠέραν απο αυτό άρχισε να κερδίζει άμεσα και την εμπιστοσύνη του κόσμου της Ομόνοιας. Είναι δεδομένο ότι ο Σιέρινταν έχει πολλά να δώσει στην Ομόνοια. Είναι παίκτης ψυχολογίας και το γεγονός ότι στην Ομόνοια βασίζουν πάρα πολλά απο αυτόν , πιθανό να δούμε ένα Σιέρινταν καλύτερο, με σύγκριση την παρουσία του στον ΑΠΟΕΛ.\nΟ Ιρλανδός είναι ποιοτικός και στην Ομόνοια θα έχει την ευκαιρία να γίνει πιο αποτελεσματικός. Αυτό θα είναι το μεγάλο του στοίχημα ενόψει της συνέχειας στην ευρώπη. Ήδη έκανε τη δουλειά του. Όμως έχει πολλά ακόμη να αποδείξει και αν το πράξει, κερδισμένη θα είναι ακόμη περισσότερο η Ομόνοια\nΤη μια με Αναστασιάδη και την άλλη με Ερντογάν


Θες με ως σφραγίδα επί την καρδίαν σου, ως σφραγίδα επί τον βραχίονά σου·\nότι κραταιά ως θάνατος αγάπη, σκληρός ως άδης ζήλος·\nπερίπτερα αυτής περίπτερα πυρός, φλόγες αυτής...\nΗ Όλια Λαζαρίδου ενώνει τις δυνάμεις της με σπουδαστές και απόφοιτους του Θεάτρου Τέχνης Κάρολος Κουν, για να ανεβάσουν μαζί στη σκηνή του Υπογείου το Άσμα Ασμάτων του Σολομώντα, ένα από τα ωραιότερα ερωτικά ποιήματα όλων των εποχών, χρησιμοποιώντας τη μεταγραφή στα νέα ελληνικά του Γιώργου Σεφέρη. Η παράσταση, που τιτλοφορείται «Άσμα Ασμάτων - Μία νύχτα κάτω από τα άστρα», έχει τη μορφή χορικού και στηρίζεται στην κίνηση, τον λόγο και τη μουσικότητά του. Στο πρώτο μέρος θα ακουστούν: ένα απόσπασμα από το ποίημα του W.H Auden «Μα τί είναι αυτό που το λένε αγάπη» καθώς κι ένα μέρος από το μονόλογο του Ντομένικο από τη «Νοσταλγία» του Ταρκόφσκι. Πρεμιέρα την Κυριακή των Βαΐων (24 Απριλίου 2016).\n«Πολλοί λένε ότι μιλάει αλληγορικά για τον έρωτα προς τον Θεό. Άλλοι διακρίνουν το πρώτο σκίρτημα του ανθρώπινου έρωτα. Τότε, που ταράζονται για πρώτη φορά τα σωθικά μας και δεν ξέρουμε γιατί», διαβάζουμε στο σημείωμα της παράστασης, στο οποίο εξηγείται ο λόγος που επελέγη η «μετάφραση» (σωστότερα: μεταγραφή) του Σεφέρη: «Επειδή σε εποχές τόσο μεγάλης πνευματικής ένδειας, μια γλώσσα παιδεμένη σαν τη δικιά του, γλώσσα ενός αληθινά μεγάλου ποιητή που είναι θησαυρός για τη λογοτεχνία μας, έχει σημασία να ακούγεται, για να μην ξεχνιέται. Να περνάει και να ζωντανεύει μέσα από τα στόματα των νέων ηθοποιών».\nΠαίζουν: Λήδα Κουτσοδασκάλου, Παναγιώτα Παπαδημητρίου, Νόρα Πάντου, Δημήτρης Τσιγκριμάνης, Βαγγέλης Αμπατζής, Ευθύμης Χαλκίδης. Συμμετέχουν οι ηθοποιοί: Νίκος Χαλδαιάκης και Άννα Μαρία Πασχάλη. Σκηνογραφία: Εμμανουήλ Ζαχαριουδάκης. Μουσική: Jason. Φωτισμοί: Στέλλα Καλτσου. Διδασκαλία στροβιλισμού: Aλέξανδρος Φαρμάκης. Επιμέλεια κίνησης: Μαρίζα Τσίγκα. Κρουστά: Νίκος Χαλδαιάκης. Βοηθός σκηνοθέτη: Άννα Μαρία Πασχάλη.\nΘέατρο Τέχνης Κάρολος Κουν – Υπόγειο: Πεσμαζόγλου 5, Αθήνα, 210-322. 8706\nΠερισσότερα σε αυτή την κατηγορία: « Μνημείο αριστουργηματικό Αρμενικοί θησαυροί »


«Παναθηναϊκέ μου, αντίο και καλή τύχη» | naftemporiki.gr\nΠαρασκευή, 12 Ιουνίου 2020 13:40\nΜε προσωπική του δήλωσή του, που αναρτήθηκε στη σελίδα του Ερασιτέχνη Παναθηναϊκού, ο Δημήτρης Γιαννακόπουλος αποχαιρέτησε το σύλλογο της καρδιάς του, ενώ γι΄ άλλη μια φορά κατηγόρησε την Πολιτεία τονίζοντας ότι «κάνει τα στραβά μάτια» κι έκανε λόγο για «ξεπούλημα της Λεωφόρου», προκειμένου να γίνει γήπεδο ποδοσφαίρου στο Βοτανικό.\n«Σε όλες τις μάχες που έχω δώσει στη ζωή μου, έχω νικήσει, χωρίς να υπολογίζω τις απώλειες μου. Όταν όμως ορισμένοι "υπάνθρωποι" βάζουν σε κίνδυνο ό,τι πιο ιερό έχεις, την οικογένεια σου, αισθάνεσαι την υποχρέωση να σταματήσεις.\nΚι όλα αυτά με τα στραβά μάτια της Πολιτείας, αν όχι με τις ευλογίες της. Δυστυχώς, αποδείχτηκε ότι ο μόνος Νόμος που ισχύει είναι αυτός της ζούγκλας.\nΣτο θέμα "Βοτανικός" τα συμφέροντα Δήμου - Πολιτείας - Αλαφούζου είναι απολύτως ευθυγραμμισμένα. Όλα είναι ζυγισμένα και μιλημένα. Η Λεωφόρος θα ξεπουληθεί για ένα γήπεδο ποδοσφαίρου στο Βοτανικό.\nΌλοι κατάλαβαν πια τι παίζεται. Όλοι κατάλαβαν το γιατί δεν θέλουν τον Γιαννακόπουλο με ΠΑΕ - ΚΑΕ - ΕΡΑΣΙΤΕΧΝΗ και ΠΑΝΑΘΗΝΑΪΚΗ ΠΟΛΙΤΕΙΑ. Διότι πολύ απλά δεν μπορούν να τον χαλιναγωγήσουν.\nΠαναθηναϊκέ μου, αντίο και καλή τύχη.»


Expansion Reflexology Method • Human Evolution Center\nExpansion Reflexology Method | ERM Reflexology\nΤο πρόγραμμα απευθύνεται σε επαγγελματίες Ρεφλεξολόγους διετούς εκπαίδευσης και αποσκοπεί στο να τους παράσχει επιστημονικά εργαλεία βελτίωσης των αποτελεσμάτων που παρέχουν στους πελάτες τους. Η συμμετοχή προϋποθέτει την προηγούμενη αξιολόγηση της γνωστικής επάρκειας σε συναφή αντικείμενα και οδηγεί μετά από εξετάσεις σε επαγγελματική πιστοποίηση ERM από ICEM και το Κέντρο Ρεφλεξολογίας και Έρευνας.\nΝα έχετε συμπληρώσει την Δήλωση Ενδιαφέροντος.\nΝα έχετε στην κατοχή σας το βιβλίο: Συμβουλευτική Ψυχολογία, της Μαλικιώση – Λοίζου Μαρία. Εκδόσεις Πεδίο, 2011, 2013 (επανέκδοση), Ελληνικά Γράμματα (1998) (αγοράστε το εδώ) και να έχετε διαβάσετε και την Πτυχιακή.\nΣάββατο 20 Οκτωβρίου 2018, ώρα: 10:00\n3 μήνες: 20 Οκτωβρίου 2018 έως 02 Δεκεμβρίου 2018\nΔιάρκεια: 48 ώρες.\nΗ Εκπαίδευση ξεκινάει με τις βασικές αρχές της Συμβουλευτικής και ακολουθεί η εκμάθηση της Προσωπικής Χρήσης της μεθόδου Άμεσης Συναισθηματικής Αποφόρτισης. Όλη η εκπαίδευση παρουσιάζεται σε Σαββατοκύριακα υποστηριζόμενη από online υλικό. Δες το online πρόγραμμα στο Udemy.\nΤρία Σαββατοκύριακα, Ένα κάθε μήνα, με θεωρία, Workshops και Q&As (ερωταπαντήσεις).\nΣάββατο 20 Οκτωβρίου • 10:00-18:00 •Ύλη: Εισαγωγή στην Συμβουλευτική – ERM Σχέση. Θεωρία: Η Expansion Method στην Ρεφλεξολογία.\nΚυριακή 21 Οκτωβρίου • 10:00-18:00 • Ύλη: Προσωπική εφαρμογή ERM. Πρακτική. Επαγγελματική Εφαρμογή της ERM: Αναγνώριση, Κατανόηση, Ανακούφιση, Ενδυνάμωση. Πρακτική.\nΣάββατο 3 Νοεμβρίου • 10:00-18:00 • Ύλη: Επαγγελματική Εφαρμογή της ERM. Ολοκληρωμένες θεραπευτικές εφαρμογές. Πρακτική.\nΚυριακή 4 Νοεμβρίου • 10:00-18:00 • Πρακτική. Έναρξη εποπτευόμενης Πρακτικής. Επιλογή Πτυχιακής Εργασίας.\nΣάββατο 01 Δεκεμβρίου • 10:00-18:00 • Ύλη: Ψυχολογικές Προσεγγίσεις, Ανάλυση ευρημάτων πρακτικής. Πρακτική και Q&As Ύλη: Ανάλυση ευρημάτων πρακτικής. Πρακτική και Q&As\nΚυριακή 02 Δεκεμβρίου • 10:00-18:00 • Ύλη: Wrap up workshop. Ολοκληρωμένες εποπτευόμενες εφαρμογές της ERM. | Test Πιστοποίησης ICEM. Παράδοση Πρακτικής και Πτυχιακής.\nΤελευταία μέρα: Κυριακή 02 Δεκεμβρίου.\nΠρακτική: Ολοκλήρωση τουλάχιστον 20 εφαρμογών Expansion Method και παράδοση ειδικού online εντύπου θεραπειών.\nΠτυχιακή: Ολοκλήρωση Πτυχιακής Εργασίας 2000 λέξεων. Η υλοποίηση υποστηρίζεται από την επιστημονική ομάδα του κέντρου.\nΕπιτυχία στο Τεστ Πιστοποίησης του ICEM. Η Πιστοποίηση δίνεται συνήθως μέσα σε δύο μήνες μετά την παράδοση των προβλεπόμενων.\nΚάθε σπουδαστής Expansion απολαμβάνει εκπαιδευτική υποστήριξη από δικό του προσωπικό Επόπτη. Οι Επόπτες είναι υπεύθυνοι για την επίλυση των αποριών και την άμεση επικοινωνία για όλα τα ζητήματα- προβλήματα του πάνω στη θεραπεία της Συναισθηματικής Ρεφλεξολογίας.\nΩς πιστοποιημένος Σύμβουλος της Expansion Method θα λαμβάνετε ολοκληρωμένο πρόγραμμα υποστήριξης με ειδικά επιμορφωτικά σεμινάρια, εύρεση πελατών και ομαδικών προωθητικών δράσεων. Ζητήστε να σας ενημερώσουμε.\nΣυναντήσεις Εποπτείας: Προγραμματίζονται συναντήσεις εποπτείας για υποστήριξη από τους επόπτες προγράμματος (ρεφλεξολόγου και ψυχολόγου). Για άτομα εκτός Αττικής, οι Εποπτείες μπορούν να γίνουν μέσω Skype σε προγραμματισμένο ραντεβού. Υπάρχει η πρόβλεψη για τηλεφωνική εποπτεία όποτε χρειαστεί.\nΔεν συμπεριλαμβάνονται στα δίδακτρα.\nΚόστος Εκπαίδευσης και Εκπτώσεις\nΗ Συνολική συνδρομή στο πρόγραμμα που περιλαμβάνει: Προσωπική Εφαρμογή, Επαγγελματική Εκπαίδευση: 890€\nEarly bird: Πληρωμή του ποσού μέχρι τις 30 Σεπτεμβρίου 2018 με έκπτωση 11%: 799€.\nΣυμπεριλαμβάνονται τα απαραίτητα Κόστη Πιστοποίησης (200€) και Ετήσιας Συνδρομής στον ICEM για το 2018-2019 (40€).\nΥπάρχει έκπτωση για τους απόφοιτους του Κέντρου Ρεφλεξολογίας και Έρευνας.\nΖητήστε να σας ενημερώσουμε στο 2109841088.\nΤο κόστος περιλαμβάνει όλες τις νόμιμες προσαυξήσεις.\nΓια να δηλώσετε ενδιαφέρον για το Επαγγελματικό Τμήμα Ειδικότητας ERM Reflexology, συμπληρώστε την φόρμα πατώντας εδώ:


Κεφαλονιά: Ο αέρας πήρε ιερέα που πήγε να αγιάσει το νερό (vid)\nΚΕΦΑΛΟΝΙΑ: Ο ΑΕΡΑΣ ΠΗΡΕ ΙΕΡΕΑ ΠΟΥ ΠΗΓΕ ΝΑ ΑΓΙΑΣΕΙ ΤΟ ΝΕΡΟ (VID) από Voria.gr article https://www.voria.gr/article/kefalonia-o-aeras-pire-ierea-pou-pige-na-agiasi-to-nero-vid Ο ιερέας αφού πέφτει από τον άνεμο, με τη βοήθεια των πιστών σηκώνεται και ρίχνει πάλι τον σταυρό με τη δεύτερη προσπάθεια. 06.01.2020 14:26\n06/01/2020, 14:26 |\nΟ ιερέας αφού πέφτει από τον άνεμο, με τη βοήθεια των πιστών σηκώνεται και ρίχνει πάλι τον σταυρό με τη δεύτερη προσπάθεια.\nΜετ' εμποδίων εξελίσσεται σήμερα η τελετή του αγιασμού των υδάτων σε πολλές περιοχές της χώρας, εξαιτίας της κακοκαιρίας «Ηφαιστίων».\nΟι ισχυροί άνεμοι έντασης έως και 10 μποφόρ προκαλούν απρόοπτα, ενώ οι δυσμενείς καιρικές συνθήκες είχαν ως αποτέλεσμα να ματαιωθεί η τελετή σε ορισμένες πόλεις.\nΜετά την Φλώρινα, όπου ο σταυρός «χάθηκε» στα νερά του ποταμού Σακουλέβα χωρίς να μπορεί κανένας να τον εντοπίσει στα παγωμένα νερά, ένα ακόμη απρόοπτο σημειώθηκε στη Σκάλα Κεφαλονιάς.\nΣτο βίντεο που δημοσιεύει το κανάλι Kefalonia Click στο YouTube, ο ιερέας εμφανίζεται να πλησιάζει στη φουρτουνιασμένη θάλασσα για να ρίξει τον σταυρό. Κάθε του βήμα δείχνει εξαιρετικά δύσκολο, λόγω των ισχυρών ανέμων. Κάποια στιγμή, προσπαθώντας να ρίξει τον σταυρό, δεν καταφέρνει να σταθεί όρθιος και πέφτει.\nΣτη συνέχεια ο παπάς με τη βοήθεια των πιστών σηκώνεται και ρίχνει τον σταυρό με τη δεύτερη προσπάθεια. Ο σταυρός ήταν δεμένος με σχοινί λόγω της κακοκαιρίας, ενώ μια γυναίκα ήταν τελικά η τολμηρή που μπήκε στο νερό και τον έπιασε.


Αρχική Σελίδα / Αντρική Υγεία / Παραγωγή σπέρματος μετά από 40\nΑν είστε άνω των 40 ετών, οι πιθανότητες είναι έχετε ένα χαμηλό σπερματικό επίπεδο και σκεφτείτε για την αύξηση της παραγωγής σπέρματος. Χρειάζεται σχεδόν σε κάθε ενήλικα άνδρα και τους λόγους μπορεί να είναι διαφορετική. Πρώτα από όλα αυτό βοηθά στην ενίσχυση της γονιμότητας, αλλά αυτό δεν είναι ένα ενιαίο κίνητρο για αυτό. Βοηθά τον οργασμό που γίνονται πιο έντονα στη συνέχεια.\nΑκόμα, αυτή η ώθηση μόνο δεν πρόκειται να παραδώσει το επιθυμητό αποτέλεσμα, εάν ένας άνθρωπος μόνο κάθεται και παίρνει δεν βήματα για την επίτευξη αυτού του στόχου. Τα αποτελέσματα είναι απίστευτη και η επίδραση στην ενήλικο αρσενικό καλά-όντας είναι πραγματικά αξιοσημείωτο με αυτό, διότι σε αυτό τρόπο αρσενική ενέργεια, βελτιώνονται δραστικότητα και το ποσό εκσπερμάτωσης. Ωστόσο, πολλοί άνδρες αρέσει το γεγονός ότι οργασμό που αποδεικνύεται ότι είναι πιο έντονη. Το πρόβλημα ήταν μορφωμένοι από τους επιστήμονες. Ανάλυσή τους λειτουργεί επιπλέον βοήθεια άνδρες να αντιμετωπίσει το πρόβλημα.\nΚατά την τελευταία δεκαετία πολλές έρευνες έχουν διεξαχθεί για την ανδρική σεξουαλική υγεία. Τους παρόχους υγειονομικής περίθαλψης προτείνουμε χρήση διαιτητικών συμπληρωμάτων για να χειριστεί τα αρσενικά σεξουαλικά προβλήματα. Αν η πρόθεσή σας είναι να αυξήσουν την παραγωγή σπέρματος, δεν υπάρχει καμία καλύτερη προσέγγιση για να το κάνουμε αυτό από τη λήψη διατροφικά συμπληρώματα, που γίνονται με αυτήν την λειτουργία στο μυαλό. Εκεί έχουν άλλες εναλλακτικές λύσεις καθώς και να μελετηθεί από τους αλλά διατροφικά συμπληρώματα αποδείχθηκε ο πιο πρακτικός τρόπος για να αυξήσουν την παραγωγή σπέρματος. Χρήση τους έγινε δεκτή ως αποτελεσματικό και ακίνδυνο σε σύγκριση με το πέος ασκήσεις.\nΣήμερα υπάρχει μια μεγάλη επιλογή των προϊόντων αυτών στα σε απευθείας σύνδεση καταστήματα. Όλα τα προϊόντα αυτά μπορεί να δώσει μια καταπληκτική επίδραση και να αυξήσει την παραγωγή σπέρματος μετά από 40. Αυτή η επίδραση είναι βασισμένη σε ιατρικά εγκεκριμένο τύπο υψηλής ποιότητας συστατικά. Το αποτέλεσμα είναι πραγματικά εντυπωσιακό - από την υπερβολική στάδιο της σεξουαλικής ζωής με την αυξημένη ποσότητα της παραγωγής σπέρματος. Ακόμη και η αίσθηση είναι πιο λευκά και ομοιογενή.\nΠολλές γυναίκες παραδέχονται ότι δεν θέλουν να μείνετε με το συνεργάτη που πληροί τους σεξουαλικά. Όλες οι γυναίκες θέλουν να έχουν έναν εταίρο ο οποίος μπορεί να τους δώσει την απόλυτη ευχαρίστηση. Γυναίκες όπως και οι άνδρες που διεγείρουν τους καύλα και να απευθύνω έκκληση προς τους. Συμπαθούν οι άνδρες που ανακατεύετε το αίμα τους. Μερικοί από τους πλέον σημαίνοντες παράγοντες είναι η ικανότητα του ανθρώπου να ικανοποιήσει την κυρία του. Αυτό είναι ένα τεράστιο λόγο για αρσενικά συμπληρώματα. Υπάρχει μια ποικιλία μέσων και φυσικά συμπληρώματα, επιτρέποντας τους άνδρες να αυξήσει την παραγωγή σπέρματος. Απολαύστε πολυ-βιταμίνη σε καθημερινή βάση, και το σώμα σας θα εφοδιαστείτε με τα απαραίτητα θρεπτικά συστατικά που είναι τόσο χρήσιμο όταν οργανισμού έχει εξαντληθεί.\nΠώς να αυξήσει την παραγωγή σπέρματος;\nΠώς να αυξήσει την παραγωγή του σπέρματος μετά από 40;\nΕπιπλέον, θυμηθείτε ότι η τακτική σωματική άσκηση θα κρατήσει φόρμα σας το σώμα και το αρσενικό λειτουργία σας σε ένα αξιοπρεπές επίπεδο.\nΕίναι πιο προσεκτικοί στις επιλογές σας και να κάνει επιλογή υπέρ θρεπτική διατροφή αντί ανθυγιεινά σνακ και μεταποιημένων προϊόντων.\nΣταματήσουν το κάπνισμα, αλλά αν έχετε δεν θα-δύναμη να το κάνουμε, προσπαθήσει να ελέγξει αυτή την κακή συνήθεια. Λαμβάνει υπόψη την αρνητική επιρροή στο σπέρμα σας, του όγκου και της ποιότητας.\nΤο αλκοόλ είναι μια άλλη συνήθεια που θα πρέπει να τον έλεγχο. Δοκιμάστε να το χρησιμοποιήσετε σε μέτριες ποσότητες.\nΜην υποτιμάτε το υπόλοιπο τι σημαίνει για σας. Είναι απαραίτητο για την υγεία σας, καθώς και καλό ύπνο.\nΚαι επιτέλους πρέπει να πούμε, έχουν μια ενεργό ευχάριστη σεξουαλική εμπειρία όλη την ώρα - αυτό θα σας κρατήσει σε φόρμα και ενεργητικός.\nΥπάρχουν πολλοί τρόποι να αυξηθεί η παραγωγή σπέρματος στα ενήλικα άτομα. Ανάμεσά τους η παραλαβή των φυσικών συμπληρωμάτων έχει έναν από τους πρωταγωνιστικούς ρόλους. Αλλά κανείς δεν, αλλά μπορείτε να αποφασίσετε τι να επιλέξουν. Μόλις ένας γιατρός μπορεί να δώσει μια σωστή συμβουλή και διαβούλευση είναι αυστηρά. Υπάρχουν πολλοί διαφορετικοί τρόποι, αλλά θα πρέπει να κάνετε τη τελική απόφαση. Σε περίπτωση που επιθυμείτε να αυξήσουν την παραγωγή σπέρματος, δεν υπάρχει τίποτα στεναχωρώ για. Θα πρέπει να είναι επίμονη, και αυτό θα σας βοηθήσει να επιτύχετε το στόχο σας.\nΠαραγωγή σπέρματος αύξηση μετά από 40


Reviews Lovers in a Dangerous Spacetime\nLovers in a Dangerous Spacetime Hot\nΔιαστημική περιπέτεια για δύο.\nΠόσα games θα συναντήσετε που να περιέχουν τη λέξη "Lovers" στον τίτλο τους; Πέρα από την αγάπη που κυριαρχεί σαν θέμα στο σενάριο του παιχνιδιού, ο τίτλος υποδηλώνει και την στοργή που έδειξαν οι developers κατά τη σύλληψη της ιδέας, αλλά και την υλοποίηση του συγκεκριμένου project. Άλλωστε χρειαζόταν μπόλικη στοργή ώστε το Lovers in a Dangerous Spacetime να εξελιχθεί από ένα μικρό project που παρουσιάστηκε πρώτη φορά στο τριήμερο του Toronto Global Game Jam του ’12, σε ένα ολοκληρωμένο διαστημικό Action που ήρθε κοντά μας αρχικά στο Xbox One με τη βοήθεια του προγράμματος ID@Xbox.\nΚάτι που παρατήρησα είναι ότι το όνομα του βασικού σχεδιαστη του Lovers in a Dangerous Spacetime, Matt Hammill, είναι πολύ κοντά στο όνομα του ηθοποιού Mark Hamill, ο οποίος υποδύεται τον Luke Skywalker στη δημοφιλή σειρά ταινιών Star Wars. Προφανώς κι ετοιμάζομαι να κάνω κάποια συσχέτιση. Ο Matt Hammill δήλωσε ότι η αρχική ιδέα για το concept του χειρισμού ενός διαστημοπλοίου από δύο συγκυβερνήτες προήλθε από τις σκηνές του Star Wars, όπου ο Han Solo μαζί με τον Luke Skywalker οδηγούν το Millennium Falcon. Ακόμα είπε ότι η ομάδα ανάπτυξης, που αργότερα ονομάστηκε Asteroid Base, δυσκολευόταν να βρει ένα όνομα για το project μέσα στα χρονικά περιθώρια του Game Jam. Κάποια στιγμή ο Jamie Tucker, μέλος της ομάδας ανάπτυξης, άρχισε μέσα σε όλη την πίεση του διαγωνισμού να τραγουδάει το “Lovers in a Dangerous Spacetime” του Bruce Cockburn και τα υπόλοιπα είναι ιστορία.\nΣεναριακά το Lovers in a Dangerous Spacetime δεν έχει πολλά να δείξει, αλλά αυτό είναι και το τελευταίο που θα σας απασχολήσει κατά τη διάρκεια του playthrough σας. Άλλωστε οι developers τόνισαν ότι με τόσα σκοτεινά διαστημικά έπη στον χώρο, ήθελαν να δοκιμάσουν κάτι διαφορετικό, με περισσότερο χρώμα και ανέμελη ατμόσφαιρα. Έτσι, για να πετύχουν το στόχο τους, αλλά παράλληλα να δημιουργήσουν την διαστημική περιπέτεια που ονειρεύονταν, αποφάσισαν να αποφύγουν οποιοδήποτε σκοτεινό, μεταλλικό και steampunk στοιχείο. Αντ’ αυτού, η έμπνευση τους αντλείται από πηγές όπως το Katamari Damacy, τα Powerpuff Girls και η Sailor Moon.\nΠαρόλα αυτά θα αναφέρουμε τυπικά μερικά στοιχεία για την φανταχτερή πλοκή του. Σε ένα μακρινό μέλλον οι επιστήμονες κατάφεραν να τιθασεύσουν τη δύναμη της αγάπης και να δημιουργήσουν ένα μηχάνημα εκμετάλλευσης της ενέργειας της, το Ardor Reactor. Με αυτή την ενέργεια έγιναν ταξίδια σε όλο το γαλαξία και οι λαοί του διαστήματος ήρθαν πιο κοντά από ποτέ μεταξύ τους. Όλα κυλούσαν θεσπέσια και υπέροχα και φαντασμαγορικά μέχρι την στιγμή που ένα σφάλμα της συσκευής επέτρεψε στην σκοτεινή δύναμη της Αντι-αγάπης να μπει στον κόσμο μας και να σκορπίσει πανικό. Σε αυτό το σημείο αναλαμβάνετε δράση εσείς ως η επίλεκτη ομάδα προστασίας του Ardor Reactor με την κωδική ονομασία LOVERS (League Of Very Empathetic Rescue Spacenauts), να εξοντώσετε τα τέρατα της Αντι-αγάπης και να σώσετε τα διαστημικά κουνελάκια που έχουν σκορπιστεί. Ναι, προφανώς και υπάρχουν όλα αυτά κάπου εκεί έξω.\nΣυγχρονισμός και συντονισμός\nΑπό τη στιγμή που θα μπείτε στο διαστημόπλοιο σας, θα κατάλαβετε ότι δεν σας περιμένει ένα κλασικό Shooter. Ο χαρακτήρας σας (τον οποίο επιλέγετε στην αρχή) κινείται σε ένα διαστημόπλοιο, του οποίου τους χώρους βλέπετε εσωτερικά από μια οπτική κομμένου φρούτου. Το αεροσκάφος σας αποτελείται από τέσσερα πολυβόλα, το πιλοτήριο, την ασπίδα, το Yamato laser και το δωμάτιο του χάρτη. Το μυστικό του Lovers in a Dangerous Spacetime είναι το εξής: δεν χειρίζεστε το διαστημόπλοιο, αλλά τον αστροναύτη. Αυτό πρακτικά σημαίνει ότι θα πρέπει να κινείστε μέσα από πόρτες και σκάλες για να πηγαίνετε από το ένα δωμάτιο στο άλλο και να επανδρώνετε τον αντίστοιχο σταθμό ανάλογα με την περίσταση.\nΒοηθός σας σε αυτή την περιπέτεια θα είναι το κατοικίδιο σας, το οπόιο και είναι ελεγχόμενο από AI. Παρόλα αυτά, μπορείτε να του δώσετε εντολές σε ποιον σταθμό πρέπει να πάει για να το συντονίσετε. Χωρίς το κατοικίδιο σας δεν θα μπορούσατε για παράδειγμα να οδηγείτε και να πυροβολείτε ταυτόχρονα. Ακόμα κι έτσι, η εμπειρία του AI συνοδηγού δεν πλησιάζει επ’ ουδενί τις συγκινήσεις που θα ζήσετε έχοντας κάποιον με δεύτερο χειριστήριο δίπλα σας.\nΑφού λοιπόν ξεχυθείτε στο διάστημα να πάρετε κεφάλια στο όνομα της αγάπης, θα συνειδητοποιήσετε ότι κάθε επίπεδο απαιτεί να σώσετε τουλάχιστον πέντε από ένα σύνολο δέκα κουνελιών, ώστε να ενεργοποιηθεί το portal τερματισμού. Σε περίπτωση που σώσετε παραπάνω από πέντε, θα κερδίσετε περισσότερο XP και θα μπορείτε να αναβαθμίσετε γρηγορότερα το διαστημικό σκάφος σας. Οι χαμένοι διαστημικοί κούνελοι βρίσκονται σκόρπιοι μέσα στο επίπεδο, το οποίο καλύπτεται από fog of war, ακριβώς όπως βλέπουμε σε γνωστά Strategy. Ο μόνος τρόπος να ξεδιαλύνετε την ομίχλη είναι να πλησιάσετε στο εκάστοτε τμήμα του χάρτη. Ενώ κινείστε πάντως θα συγκεντρώνετε στοιχεία για τις τοποθεσίες των κούνελων κι όχι μόνο.\nΠέρα από τα health pick-ups, θα βρίσκετε διάφορα gems με τα οποία θα αναβαθμίζετε τους σταθμούς του διαστημοπλοίου σας. Τα gems χωρίζονται σε τρεις κατηγορίες ανάλογα με τις ιδιότητες που προσδίδουν: τα Power Gems, τα Metal Gems και τα Beam Gems. Αν τοποθετήσετε για παράδειγμα ένα Beam Gem στην μηχανή, τότε θα κινείστε σε υψηλότερη ταχύτητα βγάζοντας φλόγες. Το ίδιο gem σε ένα πολυβόλο θα το μετατρέψει σε όπλο ακτινών. Αργότερα, κάθε σταθμός θα μπορεί να δέχεται μέχρι και δύο gems, με κάθε πιθανό συνδυασμό να φέρει διαφορετικά αποτελέσματα. Η ανάγκη να βρείτε τον κατάλληλο συνδυασμό λειτουργίας των σταθμών για κάθε κατάσταση θα σας συναρπάσει.\nΚαλύτερα να βρείτε συμπαίκτη γιατί το "Lovers" στον τίτλο δεν έχει μπει τυχαία.\nΟι εχθροί ποικίλουν από διαστημικές μύγες που εκτοξεύουν βλήματα μέχρι turrets που σας ρίχνουν κατά ρυπάς. Όμως, η ζημιά στο διαστημόπλοιο σας μπορεί να προκληθεί από άλλα τόσα εξωτερικά ερεθίσματα. Αρχικά, το πρώτο αεροσκάφος που θα χρησιμοποιήσετε μέχρι να ξεκλειδώσετε το επόμενο, θα δέχεται damage από οποιαδήποτε επαφή κάνει με ουράνιο σώμα. Πέρα από αυτό, ο κίνδυνος να εκραγείτε ελλοχεύει παντού στα περιβάλλοντα του κρύου διαστήματος, είτε είναι κάποιος αστεροειδής, είτε είναι ένας Λευκός Νάνος ή ακόμα και διαστημικές παγίδες.\nΥπάρχουν συνολικά τέσσερα κεφάλαια τα οποία αποτελούνται από πέντε επίπεδα το καθένα, με το τελευταίο κάθε κεφαλαίου να είναι boss fight. Ορισμένα από τα επίπεδα έχουν την μορφή επιθέσεων εχθρών σε κύματα κι έτσι δεν υπάρχει περιθώριο να εξερευνήσετε κάτι σε αυτά. Τα boss fights είναι άλλο ένα λαμπρό σημείο του εν λόγω διαστημικού έπους(;). Κάθε ένα ξεχωριστά αποτελεί παράδειγμα σχεδιασμού καλλιτεχνικά και λειτουργικά, ενώ το επίπεδο δυσκολίας στις μάχες απέναντι τους κορυφώνεται. Θα πρέπει να είστε προετοιμασμένοι για φοβερές μανούβρες, συνεχή χρήση της ασπίδας και τακτικά χτυπήματα.\nΌπως προαναφέρθηκε δεν υπάρχει καλύτερος τρόπος να πάιξετε το Lovers in a Dangerous Spacetime πέρα από τη συνεργασία με δεύτερο παίκτη. Σε αυτό το σημείο να επισημάνουμε ότι δεν υπάρχει online Co-op, αλλά δεν μπορώ καν να φανταστώ πως θα λειτουργούσε στην πράξη αν υπήρχε. Αυτό οφείλεται στο γεγονός ότι η άμεση και γρήγορη επικοινωνία είναι απαραίτητη για να πραγματοποιήσετε οποιαδήποτε πρόοδο.\nΣκεφτείτε για παράδειγμα να πρέπει να περάσετε μέσα από ένα στενό διάδρομο με εχθρούς μπροστά και πίσω και να πρέπει ο ένας από εσάς να κρατήσει τιμόνι κι ο άλλος να επανδρώσει το μπροστινό πολυβόλο. Ή μήπως ο πρώτος να αφήσει τιμόνι ακινητοποιώντας το σκάφος και να χειριστεί την ασπίδα; Ίσως καλύτερα να πάει σε δεύτερο πολυβόλο; Σε ποιο σταθμό θα τοποθετηθεί το νέο gem που εμφανίστηκε; Από ποιον; Πολλοί ενδοιασμοί και ελάχιστος χρόνος αντίδρασης. Αυτό είναι το Lovers in a Dangerous Spacetime.\nΟι developers έχουν κάνει εξαιρετική δουλειά στον οπτικό τομέα, αφού κατάφεραν να προσδώσουν τόσα χρώματα και τέτοια χαρούμενη διάθεση σε μια περιπέτεια που εξελίσσεται στο κατά τ’άλλα σκοτεινό διάστημα. Από τεχνικής άποψης δεν μιλάμε για κάτι που να ξεχωρίζει, αλλά ταυτόχρονα φαίνεται ότι έχει δοθεί όση σημασία απαιτείται ώστε να τονώσει το playthrough σας. Στα του ήχου έχουμε πολύ εμφατικά ηχητικά εφέ, ειδικά όσον αφορά τα όπλα και τους εχθρούς. Μουσική επένδυση δεν υπάρχει ιδιαίτερη, τουλάχιστον κατά τη διάρκεια των επιπέδων, αλλά αυτό προσδίδει στην ατμόσφαιρα του παιχνιδιού. Το μόνο αρνητικό είναι ότι μερικές φορές οι κραυγές των εγκλωβισμένων κούνελων ενδέχεται να σας τσιτώσουν.\nΤο Lovers in a Dangerous Spacetime θα σας εγκλωβίσει μέσα στις 6-7 που διαρκεί. Αν βέβαια αποφασίσετε να συλλέξετε τα πάντα θα ασχοληθείτε τουλάχιστον 10 ώρες. Η τιμή του αυτή την στιγμή στο PS Store ανέρχεται στα 15 ευρώ. Μπορεί να μην είναι πολύ χαμηλή για indie, όμως αυτά που προσφέρει αξίζουν και με το παραπάνω. Με τη δυσκολία να αυξάνεται σταδιακά κι επικύνδυνα, η διάσωση κουνελιών στο εχθρικό αλλά πολύχρωμο διάστημα γίνεται δουλειά για δύο άτομα τουλάχιστον, μιας και οι developers ετοιμάζουν ήδη update υποστήριξης τεσσάρων παικτών.\n- Απίστευτη Co-op εμπειρία\n- Το πρωτότυπο gameplay και το σύστημα με τα gems\n- Ευφυέστατα boss fights\n- Μεγάλη ποικιλία εχθρών\n- Το single player "χάνει" σε σχέση με το Co-op\nΜια ξεχωριστή Co-Op εμπειρία που απευθύνεται σε συγκεκριμένο κοινό.\n[Αρχική δημοσίευση: 8/9/15] Η Asteroid Base μας παρουσιάζει ένα 2D Action σε ένα περιβάλλον με αρκετά φώτα νέον κ...\nPosted (21 Jan 2016)\n#1 +2 christos13 (Level 16) 12/06/2016 14:37\nΠολύ ωραίο review! Φαίνεται ενδιαφέρον παιχνιδάκι, ειδικά εάν υπάρχει καλή παρέα. Τα γραφικά σε αυτό το είδος καθώς και το σενάριο δεν νομίζω ότι είναι λόγοι να μην το δοκιμάσω.\n#2 +1 ashbringer (Level 25) 13/06/2016 07:41\nΑρκετά ενδιαφέρον φαίνεται.Ότι πρέπει για co-op και ξεκούραση-διασκ έδαση.Τα boss fights ξεχωρίζουν.\n#3 +3 Lordwinter (Level 28) 13/06/2016 16:52\nΤο καλύτερο co-op game του 2015 κατά την ταπεινή μου άποψη και ένα από τα καλύτερα indie games των τελευταίων ετών ανεξαρτήτως κατηγορίας.\nRequirements: Επεξεργαστής: 1.7GHz Core 2 Duo, Κάρτα γραφικών 256 MB, 900MB χώρο στο δίσκο, Windows XP και άνω/OS X 10.7 και άνω, 2GB RAM\nRelease Date: PC, Xbox One, Mac: 9/9/15, PS4: 9/2/16


… Οι Άγιοι είναι το βαρύ οπλοστάσιο της Ελλάδος σε αυτές τις δύσκολες ημέρες, διότι είναι οι αληθινοί φίλοι του Θεού και από εκεί θα εξαρτηθεί το μέλλον της ανθρωπότητος.\nΟι Άγιοι είναι το μέλλον. Εκείνοι μας οδηγούν στην πραγματική ελευθερία. Κάποτε ένας γέροντας μου είπε: – “Η εποχή μας σήμερα είναι των σούπερ”. Και πράγματι στην εποχή μας σε όλα μπαίνει μπροστά το πρόθημα “σούπερ”, είναι η εποχή των σούπερ ηρώων της τηλεόρασης, ανακάλυψη του διαβόλου ο οποίος γνωρίζει ότι οι πραγματικοί υπεράνθρωποι είναι οι Άγιοι και θέλησε να τους αντικαταστήσει. Όμως αυτός ο γέροντας συνέχισε και μου είπε:\n“Να θυμάσαι, η εποχή μας θα είναι των σούπερ Αγίων”.\n“Έχω μεγάλο σεβασμό για τα χριστιανικά δόγματα, και κυρίως για την Ορθοδοξία, διότι μόνον η Ορθοδοξία αναγνωρίζει πως η θρησκεία είναι μυστήριο.\nΟι ρωμαιοκαθολικοί κι οι προτεστάντες θέλουν να τα εξηγήσουν όλα. Είναι άσκοπο να πιστεύεις σε μία θρησκεία, θεωρώντας ότι αυτή η θρησκεία θα σε βοηθήσει να τα καταλάβεις όλα. Ο σκοπός της θρησκείας είναι ακριβώς για να μας βοηθάει να κατανοήσουμε το γεγονός ότι δε μπορούμε να τα εξηγήσουμε όλα. Νομίζω πως η Ορθοδοξία συντηρεί αυτό το πολύτιμο αίσθημα του μυστηρίου”.\n“Μερικές φορές - τι να πω - αισθάνομαι πολύ απογοητευμένος από τις άλλες Εκκλησίες της Δύσεως. Όμως, χαίρομαι με την σκέψη ότι στα επόμενα 100 χρόνια η Ορθοδοξία θα είναι η μόνη ιστορική Εκκλησία που θα υφίσταται. Η Αγγλικανική εκκλησία είναι σε πολύ κακά χάλια. Η Ρωμαιοκαθολική Εκκλησία χάνει συνεχώς έδαφος. Αλλά, ευτυχώς, υπάρχει η Ορθόδοξη Εκκλησία. Μου κάνει μεγάλη εντύπωση ο αυξανόμενος αριθμός αυτών που ασπάζονται την Ορθοδοξία και μάλιστα στην Βρετανία. Πιστεύω ότι προσφέρει την πραγματική πνευματικότητα που οι άλλες εκκλησίες δεν μπορούν πλέον να μεταδώσουν. Όλα αυτά με οδηγούν στο συμπέρασμα ότι η Ορθοδοξία θα διατηρηθεί σε αντίθεση με τις άλλες”.\nΑυτό είχε δει και ο Άγιος Πορφύριος, ότι παρά τη νέα τάξη που προσπαθούν να επιβάλλουν, ο Θεός θα επιβάλλει τη δική του νέα τάξη των Αγίων και θα δώσει θάρρος στο λαό του, μέσα από αυτούς τους Αγίους. “θαρσείτω λαός τοῦ Θεοῦ· καί γάρ αὐτός πολεμήσει τούς ἐχθρούς ὡς παντοδύναμος”…\nΑποσπάσματα από το άρθρο του Ιερομονάχου Γεωργίου Αλευρά στην Romfea.gr


«The Grand Strategy of the Byzantine Empire» | Θεαμαπάτες & Δικτυώματα\nΑρχική > Αφασιαλάνδη, Ιστορία\t> «The Grand Strategy of the Byzantine Empire»\n«The Grand Strategy of the Byzantine Empire»\nΤο όνομα του Έντουαρντ Λούτβακ θα πρέπει κάτι να σημαίνει στους… βιβλιόφιλους Έλληνες μιας κάποιας ηλικίας. Στη δεκαετία του 1970, είχε κυκλοφορήσει μεταφρασμένο στα ελληνικά το βιβλίο του Πραξικόπημα [εκδ. Βέργος, αν θυμάμαι καλά – κάπου υπάρχει στη βιβλιοθήκη μου, αλλά άντε να ψάχνω ψύλλο στ’ άχυρα – και με το συμπάθιο].\nΣήμερα, λοιπόν, η Καθημερινή δημοσιεύει μια συνέντευξη του Ε. Λούτβακ [προς τον Δ. Δεληολάνη – Η στρατηγική του Βυζαντίου μάθημα για τις ΗΠΑ] με την ευκαιρία της ταυτόχρονης κυκλοφορίας σε ΗΠΑ και Ιταλία του βιβλίου του, Η Μεγάλη Στρατηγική της Βυζαντινής Αυτοκρατορίας [The Grand Strategy of the Byzantine Empire].\nΟ συγγραφέας λέει διάφορα ενδιαφέροντα στη συνέντευξή του, λέει και μερικά -πώς να το πώ; – δεν το λέω…\nΠάντως κορυφαία «ατάκα» είναι η ακόλουθη:\nΌταν έρχομαι στην Ελλάδα, βλέπω διαδηλωτές να υψώνουν σημαίες της Χαμάς στο κέντρο της Αθήνας. Και σκέφτομαι ότι αυτοί οι Έλληνες αριστεροί πρέπει να είναι πολύ αφελείς γιατί, αν έπεφταν στα χέρια της Χαμάς, θα τους έσφαζαν χωρίς χρονοτριβή ως άπιστους.\nΜόνο της Χαμάς; 😉\nΤα υπόλοιπα θα τα διαβάσετε στη συνέντευξη – και στο βιβλίο, αν μεταφραστεί ποτέ στα ελληνικά.\nΥΓ. Και μιας και θα επισκεφθείτε τον ιστότοπο της Καθημερινής, ρίξτε και μια ματιά σ’ αυτό: H «Kόσσα», η «Bλιώρα» και η Eκκλησία.\nΚατηγορίες:Αφασιαλάνδη, Ιστορία Ετικέτες: Βιβλία\n28/03/2010 στο 18:47\nΩραία η Καθημερινή σήμερα.\nΑκόμα πιο δελεαστικός τίτλος:\n«Coup d’État: A Practical Handbook» (έχει και προεπισκόπηση στο Αμαζών)\n31/03/2010 στο 14:25\nΑυτό είναι το βιβλίο που είχε κυκλοφορήσει τότε μεταφρασμένο στα ελληνικά.\n«Εκλαμπρότατε, να με θυμηθής όταν έλθη το δάνειον…» Banksters: από το 1% στο 6,3%…


Δημοσιεύματα | Αεί Μαίναλον\nΕδώ παρουσιάζουμε τις αναφορές στο Μαίναλο που κυκλοφορούν στον έντυπο και ηλεκτρονικό Τύπο\nΔαίμων Οικολογίας (ΑΥΓΗ)\nΓΙΑ ΤΙΣ ΦΩΤΙΕΣ ΣΤΟ ΜΑΙΝΑΛΟ ΚΑΙ ΤΙΣ ΠΟΛΥΤΙΜΕΣ ΥΠΗΡΕΣΙΕΣ ΤΩΝ ΕΘΕΛΟΝΤΩΝ ΤΟ ΑΚΟΛΟΥΘΟ ΔΗΜΟΣΙΕΥΜΑ ΑΠΟ ΤΗΝ ΕΛΕΥΘΕΡΟΤΥΠΙΑ:\nΤης ΛΙΑΝΑΣ ΣΠΥΡΟΠΟΥΛΟΥ*\nΤην ώρα που μια μικρή φωτιά εξελισσόταν σε ταφόπλακα του περιβάλλοντος στην Αττική, καίγοντας χιλιάδες στρέμματα δάσους, κάποιοι άλλοι έσβηναν με ένα ποτήρι νερό τις πυρκαγιές, διότι απλώς ήταν εκεί. Κι αν δεν ήταν, είχαν φροντίσει να υπάρχει η πρόσβαση ώστε να φτάσουν γρήγορα και να τη σβήσουν με έναν κουβά, το πολύ πολύ με μία μόνο υδροφόρα.\nΟσο περίεργο και να φαίνεται λόγω των… πρακτικών που έχουμε συνηθίσει στη χώρα μας, υπάρχουν -ευτυχώς- μερικοί που έμαθαν από τις προηγούμενες καταστροφές στον τόπο τους. Αυτοί που προετοιμάστηκαν, εξοπλίστηκαν, κατάρτισαν σχέδιο δράσης και το κυριότερο χρησιμοποίησαν τους εθελοντές. Χαλκιδική, Μαίναλο και Πήλιο παρέμειναν ανέπαφα για άλλη μια χρονιά, με κατοίκους και Τοπική Αυτοδιοίκηση να είναι αποφασισμένοι να συνεχίσουν να φυλάσσουν το δάσος τους ως κόρην οφθαλμού. Είναι αυτοί που δεν περιμένουν να ρίξουν τις ευθύνες σε μια γιαγιά που έψηνε κόλλυβα ή στον κάθε ασυνείδητο που έκαιγε χόρτα. Ηταν εκεί, δίπλα, για να προλάβουν όλα τα ενδεχόμενα.\nΕίναι χαρακτηριστικό ότι στο «πόδι» της Σιθωνίας είχαμε φέτος 30 μικρές πυρκαγιές, στο Μαίναλο και τις γύρω περιοχές 11 και στο Πήλιο τρεις. Καμία όμως από αυτές δεν απέβη μοιραία αφού όλοι ήταν σε ετοιμότητα. Πώς προετοιμάστηκαν σε αυτές τις περιοχές; Τι έκαναν και δεν κάηκαν; Τι μέτρα πήραν από πριν και κατά τη διάρκεια του καλοκαιριού; Το σίγουρο είναι ότι δεν άφησαν τα δάση στη μοίρα τους ή στα χέρια των εμπρηστών, περιμένοντας δίπλα σ’ ένα τηλέφωνο ώστε αν συμβεί κάτι να καλέσουν την Πυροσβεστική…\nΛίγο περισσότερα, δηλαδή 45.000 ευρώ, πήρε ο Δήμος Λεβιδίου για να προστατεύει μαζί με τους όμορους δήμους ολόκληρο το Μαίναλο. Φαίνεται όμως ότι αυτό δεν πτόησε κανέναν. «Περιπολούμε 18 ώρες κάθε μέρα και όταν η Πολιτική Προστασία δίνει στο νομό τεσσάρι (σ.σ. βαθμός 4 στο χάρτη επικινδυνότητας για πυρκαγιές λόγω καιρικών συνθηκών) είμαστε έξω όλο το 24ωρο και κλείνουμε τις εισόδους στο βουνό με μπάρες. Εννοείται ότι κάναμε και καθαρισμούς στους δασικούς δρόμους αλλά όχι σε μεγάλη έκταση, γιατί δεν είχαμε χρήματα. Μην ξεχνάτε ότι το 80% της Αρκαδίας είναι δάσος και αγροτικές εκτάσεις», μας λέει ο δήμαρχος Λεβιδίου Αθανάσιος Καβουρίνος. www.dimoslevidiou.gr/\nΣτις περιπολίες αυτές συμμετέχουν 20 εθελοντές και δεκάδες κάτοικοι όλων των περιοχών που γειτνιάζουν με το Μαίναλο. «Ο κόσμος ζει από το δάσος και το αγαπάει. Ακόμα και οι κτηνοτρόφοι μάς ειδοποιούν αμέσως. Και οι 11 φωτιές του καλοκαιριού «δόθηκαν» από εθελοντές».\nΙδιαίτερο πρόβλημα για το απίστευτο ελατοδάσος του Μαίναλου αποτελεί η χωματερή που έχει χωροθετηθεί -αν είναι ποτέ δυνατόν- μέσα στο βουνό. «Επρεπε να είχε φύγει εδώ και πολλά χρόνια. Είναι απαράδεκτο» λέει ο δήμαρχος και συμπληρώνει «αφού υπάρχει όμως, δεν μπορώ να κάνω τίποτε άλλο από το να τη φυλάω μέρα νύχτα όλο το καλοκαίρι…».\nΟσον αφορά τις αντιπυρικές ζώνες, ο κ.Καβουρίνος υποστηρίζει ότι πρόκειται για ξεπερασμένες λύσεις. «Το 2007 η φωτιά πέρασε το πλάτος της εθνικής οδού Κορίνθου-Τριπόλεως και το πλάτος είναι 20 μέτρα. Για να αποφευχθεί ο εμπρησμός θα πρέπει να προχωρήσουν το δασολόγιο, το κτηματολόγιο και οι χρήσεις γης. Μέχρι τότε εμείς, με την κινητικότητα και την ετοιμότητά μας, θα αποτρέπουμε την καταστροφή του βουνού μας».\nΠαρόμοια είναι η ετοιμότητα και στο Πήλιο, όπου το 2003 δημιουργήθηκαν εθελοντικές ομάδες, τοποθετήθηκαν κρουνοί σε επίμαχα σημεία και -το κυριότερο- καταρτίστηκε επιχειρησιακό σχέδιο αντιμετώπισης πυρκαγιών με συγκεκριμένες αρμοδιότητες για τον καθένα. Το 2004 δε, εγκαινιάστηκαν και δύο εθελοντικοί (!) πυροσβεστικοί σταθμοί. «Εχουμε περίπου 100 εθελοντές από τους οποίους οι 30 είναι ειδικά εκπαιδευμένοι στη δασοπυρόσβεση. Οι υπόλοποι έχουν άλλες υποβοηθητικές αρμοδιότητες, όπως οι περιπολίες κ.λπ. Κάνουμε διαρκείς περιπολίες και επεμβαίνουμε αμέσως».\nΟ δήμαρχος Μουρεσίου Κωνσταντίνος Λεβέντης ακούγεται αν μη τι άλλο ενθουσιώδης. Και γιατί να μην είναι; Τρεις φωτιές είχε φέτος το καλοκαίρι και σβήστηκαν από τους εθελοντές του. «Εκεί που αντιμετωπίζουμε πρόβλημα είναι στη συνεννόηση με τις δασικές υπηρεσίες. Είμαστε σε ένα κράτος που όλοι είναι ευθυνόφοβοι. Εχουμε πληρώσει 17.000 ευρώ σε μελέτες για το πώς θα καθαριστούν οι δασικοί δρόμοι χωρίς να πειραχτεί το δάσος και ακόμα άδεια δεν έχουμε πάρει. Γι’ αυτό η μόνη λύση είναι η επαγρύπνηση και η ετοιμότητα».\nΟι άνθρωποι σε αυτές τις τρεις περιοχές ζουν στην ίδια χώρα και αντιμετωπίζουν τα ίδια προβλήματα, τον ίδιο κρατικό μηχανισμό και τις ίδιες ανάλγητες υπηρεσίες με όλους μας. Πήραν την τύχη του δάσους στα χέρια τους, πολύ απλά γιατί θέλουν πραγματικά να το σώσουν.\n* από την εφημερ. «Ελευθεροτυπία», Τετάρτη 2 Σεπτεμβρίου 2009 spyropul@enet.gr\nΤσιμέντο να γίνει… το Μαίναλο;;;\nΜπορούσε –και θα έπρεπε- να έχει ανακηρυχτεί Εθνικός Δρυμός. Είναι ένας από τους σημαντικότερους πνεύμονες της Πελοποννήσου και από εκείνους τους ελάχιστους που σώθηκαν από τον πύρινο όλεθρο του 2007. Ανήκει στο Δίκτυο Προστατευόμενων περιοχών ΝATURA (GR2520001), έχει χαρακτηριστεί από τις 2/9/2006 «Περιοχή Κοινοτικού Ενδιαφέροντος», διαθέτει εξαιρετικής σημασίας οικοσυστήματα, σπάνιου φυσικού κάλλους τοπία, παραδοσιακούς οικισμούς, μυθολογικό και ιστορικό πλούτο.\nΠαρ’ ότι δε μας εκπλήσσει πλέον η επίθεση της πολιτείας στον περιβαλλοντικό πλούτο της Πελοποννήσου (και της χώρας), κατάφερε ωστόσο να μας εντυπωσιάσει για μια ακόμη φορά με τις «πονηρές» μεθοδεύσεις της…, με στόχο αυτή τη φορά τον φυσικό παράδεισο του Μαινάλου. Στην είσοδο του χαρακτηρισμένου απ’ το ΥΠΕΧΩΔΕ «ιδιαίτερου φυσικού κάλλους» παραδοσιακού οικισμού της Βλαχέρνας, στα όρια της προστατευόμενης περιοχής, η Περιφέρεια Πελοποννήσου χορήγησε το 2006 άδεια εγκατάστασης τσιμεντοβιομηχανίας στην εταιρεία N. Beton ΑΦΟΙ ΝΙΚΗΤΟΠΟΥΛΟΙ Ο.Ε., η οποία προχώρησε σε εργασίες επιχωματώσεων. Η καταστροφική για την περιοχή απόφαση κινητοποίησε ευαισθητοποιημένους κατοίκους που με πρωτοστατούντα τον Δικηγόρο-Εγκληματολόγο κο Βασίλειο Ν. Κουνέλη ερεύνησαν την υπόθεση, εντόπισαν τα «μελανά» σημεία και προσέφυγαν στην Δικαιοσύνη.\nΟ κος Κουνέλης για τα νομικά και τυπικά ατοπήματα μας είπε μεταξύ άλλων τα εξής:\n1. Η άδεια εγκατάστασης χορηγήθηκε από την Περιφέρεια στις 5/6/08 χωρίς να έχει προηγουμένως δημοσιευτεί η Περιβαλλοντική Μελέτη.\n2. Οι περιβαλλοντικοί όροι εγκρίθηκαν από τη Νομαρχία Αρκαδίας στις 30/5/06, με την απόφαση 592 του Ν.Σ., η ανάρτησή της, όμως, έγινε στις 31/7/06. (Δηλαδή, σχεδόν 2 μήνες μετά την αδειοδότηση από την Περιφέρεια). Η δημοσίευση της Άδειας Εγκατάστασης έγινε την 1/8/06 (καθημερινή εφημερίδα «Αρκαδικές Ειδήσεις») στην οποία ωστόσο δεν αναφέρεται ούτε η ακριβής θέση, ούτε ο Δήμος ή το Δημοτικό Διαμέρισμα, ούτε οποιοδήποτε άλλο στοιχείο σχετικό με την επένδυση.\n3. Στις 2/8/06 έγιναν 2 προσφυγές στο ΣτΕ (από τον Δήμο Λεβιδίου και από τον κο Βασίλειο Κουνέλη) με αίτημα την ακύρωση της άδειας εγκατάστασης. Αντίστοιχες προσφυγές κατατέθηκαν και στις 20/11/2006 και κατά της 15946/2006 απόφασης Γ.Γ. Περιφέρειας Πελοποννήσου. Μία από τις εκδικάσεις της υπόθεσης έχει ορισθεί για τις 24/9/08.\n4. Δύο διαδοχικά έγγραφα της 5ης Εφορείας Βυζαντινών Αρχαιοτήτων Σπάρτης δημιουργούν ερωτηματικά και «νεφέλες»… Στο πρώτο, με αρ. πρωτ. 750 και ημερομηνία 28/2/06 το οποίο υπογράφει η αν. Προϊσταμένη της Εφορείας Αρχαιολόγος Καλλιόπη Διαμαντή αναφέρονται μεταξύ άλλων: «δεδομένης της προσέγγισης της αιτούμενης εγκατάστασης με το μεσαιωνικό κάστρο του Μπεζενίκου, που διασώζει ερείπια εκκλησιών και υπόγειων κτισμάτων, καθώς και τη Μονή Μπεζενίκου (ή Μονή της Παναγίας Ελεούσας), του 19ου αιώνα, κηρυγμένη ως ιστορικό διατηρητέο μνημείο με ζώνη προστασίας 100μ. γύρω της (Υ.Α. ΥΠΠΟ/ΑΡΧ/Β1/Φ30/27528/532/8.6.1993, ΦΕΚ 482/Β/1993), η εν λόγω υπόθεση θα προωθηθεί στο αρμόδιο Συμβούλιο, προκειμένου να εξασφαλισθεί η κατά νόμον έγκριση».\nΣτο δεύτερο, με αρ. πρωτ. 2281 και ημερομηνία 28/5/06 που υπογράφει η προϊσταμένη της Εφορείας Αρχαιολόγος κα Αιμιλία Μπακούρου, αναφέρεται ότι «Η Υπηρεσία μας δεν έχει κατ’ αρχήν αντίρρηση,…» και δίνει το πράσινο φως χωρίς ωστόσο να υπάρχει απόφαση του αρμόδιου Συμβουλίου.\nΣε άρθρο του στην εφημερίδα «Αρκαδικό Βήμα» (http: //arkadiko.blogspot.com)\nο κος Κουνέλης επισημαίνει τα ακόλουθα:\n«Η ανάπτυξη βιομηχανικών ή βιοτεχνικών δραστηριοτήτων, πέραν των ήδη υπαρχόντων μικρών χρήσεων στην περιοχή είναι βέβαιο ότι θα αλλοιώσει τη φυσιογνωμία του χωριού και θα ανακόψει την προοπτική του για ήπια ανάπτυξη, ενώ είναι βέβαιο επίσης πως θα επέλθει σοβαρή βλάβη στο πλούσιο φυσικό οικοσύστημα της περιοχής, καθώς οι εγκαταστάσεις γειτνιάζουν με το ελατοδάσος, το οποίο θα υποστεί τη ρύπανση από τα καυσαέρια των βαρέων μηχανημάτων της εγκατάστασης και από τα αιωρούμενα μικροσωματίδια, τα οποία εκλύονται από ανάλογες δραστηριότητες. Επίσης, η οπτική ρύπανση από τα ύψους 32 μέτρων σιλό που θα οριοθετούν το ελατοδάσος του Μαινάλου, θα είναι μια ακόμη σοβαρή βλάβη για το πανέμορφο φυσικό τοπίο της περιοχής.»\nΠριν από λίγους μήνες, με αφορμή τις περιβαλλοντικές επιθέσεις που δέχεται το Μαίναλο, δημιουργήθηκε για την προστασία και τη διαφύλαξή του η Αστική Μη Κερδοσκοπική Εταιρεία ΑΕΙ ΜΑΙΝΑΛΟΝ με ιδρυτικά μέλη πολίτες και προσωπικότητες της περιοχής και ανθρώπους που αγαπούν το Μαίναλο και μάχονται για την προστασία του περιβάλλοντος και της πολιτιστικής κληρονομιάς. Μεταξύ αυτών ο πυρηνικός φυσικός Μιχάλης Προμπονάς (πρόεδρος της Ελληνικής Ορνιθολογικής Εταιρίας) που κατάγεται απ’ το Λεβίδι, ο Διονύσης Μαλούχος (ο γνωστός πιανίστας και μουσικός παραγωγός του Γ’ προγράμματος), η κοινωνιολόγος στον Συνήγορο του Πολίτη Αγγελική Κουτσούγερα-Πανοπούλου, ο περιβαλλοντολόγος-δ/ντης του περιοδικού «ΟΙΚΟΤΟΠΙΑ» Γιάννης Σακιώτης, ο Οικονομολόγος και εκδότης της εφημερίδας «Τα Μαντάτα του Μπεζενίκου» Νικόλαος Καβουρίνος, η Δικηγόρος Βασιλική Ε. Κολλίντζα και πολλοί ακόμα αξιόμαχοι πολίτες και επιστήμονες. Πρόεδρος της ΑΕΙ ΜΑΙΝΑΛΟΝ είναι ο κος Βασίλης Κουνέλης ο οποίος χειρίζεται και τις δύο προσφυγές στο ΣτΕ.\nΗ ΑΕΙ ΜΑΙΝΑΛΟΝ διοργάνωσε στις 30 Αυγούστου στο Λεβίδι «εκδήλωση-δημόσια διαβούλευση» για την τύχη του Μαινάλου. Μια εκδήλωση με σπουδαίους ομιλητές και συγκροτημένες τοποθετήσεις. Σταχυολόγησα απ’ τους βασικούς εισηγητές κάποια σημεία που πιστεύω ότι δίνουν μια σαφή εικόνα του γενικευμένου πλέον περιβαλλοντικού προβλήματος.\nΗ κα Ρίτα Καραβασίλη, τ. Γενική Επιθεωρήτρια Περιβάλλοντος τόνισε μεταξύ άλλων ότι: Όταν εγκαθίσταται μια τέτοια μονάδα σε μια περιοχή δημιουργεί δεδομένο και ανοίγει τον δρόμο για όλους τους επόμενους… Το πλέον εγκληματικό στις περιπτώσεις αυτές είναι ότι όλα γίνονται «ερήμην των κατοίκων»! …Η πράξη έχει αποδείξει περίτρανα ότι οι Υπηρεσίες Περιβάλλοντος δεν κάνουν ελέγχους… Το NATURA δεν φτάνει, πρέπει να γίνει Εθνικός Δρυμός το Μαίναλο.\nΟ κος Σάκης Καρουζίδης (Σεισμολόγος, Δ/ντης Ευωνύμου Οικολογικής Βιβλιοθήκης: Η προστασία δεν αντιστρατεύεται την ανάπτυξη. Υποστηρίζω την αναπτυξιακή ποικιλομορφία.\nΣτο DNA αυτών των υποθέσεων, όμως, πρέπει να αποτυπωθεί ο όρος ΠΟΙΟΤΗΤΑ. Σε περιοχές σαν το Μαίναλο ο τουρισμός πρέπει να είναι συμπλήρωμα και όχι υποκατάστατο των άλλων δραστηριοτήτων. Ο πρωτογενής τομέας είναι απαραίτητος και δεν είναι βιώσιμη λύση η συρρίκνωσή του και η εισαγωγή προϊόντων για τις ανάγκες του τουρισμού…\nΤώρα που είναι υπό συζήτηση η Διοικητική Μεταρρύθμιση (Καποδίστριας 2) είναι ίσως η ευκαιρία να ανασχεδιαστούν οι Διοικητικές Μονάδες με βάση τα μεγάλα φυσικά χαρακτηριστικά. Π.χ. ΜΑΙΝΑΛΟ=ένας ΟΤΑ. 13 υδρολογικές λεκάνες=13 Περιφέρειες.\nΟ κος Τάκης Μπιτούνης, Μαθηματικός και Γ.Γ. του Αναπτυξιακού Συνδέσμου Δυτικής Αθήνας, δικαίως αιχμηρός με την περιβαλλοντική συμπεριφορά των αρμοδίων, μίλησε για «λύτρα προδοσίας» και υπενθύμισε την περίπτωση της Μεγαλόπολης που περίμενε την ημερομηνία λήξης του λιγνίτη και τελικά χρεώνεται με ακόμη μεγαλύτερα περιβαλλοντικά βάρη χωρίς ημερομηνίας λήξης…\nΟ καθηγητής κος Γιάννης Τσελέντης, ανέλυσε την «Αρχή της Προνοητικότητας», όρος που ξεκίνησε από την Ιατρική και σήμερα υιοθετείται από την περιβαλλοντική πολιτική των Ευρωπαϊκών χωρών. Σύμφωνα με αυτή την αρχή στην ιατρική, ο γιατρός απαγορεύεται να εκθέτει με την θεραπευτική αγωγή τον ασθενή σε γνωστούς κινδύνους. Ο γιατρός είναι υποχρεωμένος να προβλέψει, ακόμα και να φανταστεί, τις συνέπειες της θεραπευτικής του αγωγής στο μέλλον. Η εφαρμογή αυτής της αρχής στον περιβαλλοντικό σχεδιασμό και η ενσωμάτωσή της στον έλεγχο των επενδυτικών προτάσεων, θα μας γλιτώσει -ίσως- από πολλές μελλοντικές επιπτώσεις και συμφορές.\nΟ κος Βασίλειος Κουνέλης και η ΑΕΙ ΜΑΙΝΑΛΟΝ φαίνεται πως έχουν δουλέψει αποτελεσματικά και προς την σωστή κατεύθυνση. Αυτό δείχνει η συστράτευση και συμπαράσταση που έχουν από όλο το φάσμα των πολιτικών κομμάτων, Βουλευτές, Δημάρχους, Επιστήμονες, Συλλόγους, Φορείς… Αυτό δείχνει η δημοσιότητα και το ενημερωτικό άνοιγμα στην τοπική κοινωνία, η επιμελημένη νομική εναντίωση, η προσεκτική επιλογή προσώπων και κινήσεων, η εγρήγορση. Επιβεβαιώνουν την επισήμανση της κας Καραβασίλη: «όταν οι θεσμοί δεν λειτουργούν ενεργοποιούνται οι πολίτες».\nΓια να συνδράμω κι εγώ μ’ ένα λιθαράκι στον προβληματισμό, «εγκρίνοντας και επαυξάνοντας» στην τοποθέτηση του Καθηγητή κου Τζελέντη για την «Αρχή της προνοητικότητας» επιστρατεύω τον Επίχαρμο: «ου μετανοείν αλλά προνοείν χρη τον άνδρα τον σοφόν» και τον Ιπποκράτη: «ασφάλεια εστί το προνοείν και προλαμβάνειν, το δε προνοείν και προλαμβάνειν κρείττον εστί του θεραπεύειν».\nΤίποτε, όμως, δεν μπορεί να θεραπεύσει την πίκρα που απορρέει από τη σκέψη ότι καμία ασφάλεια και καμία προστασία δεν μπορούν να προσφέρουν πια οι υπηρεσίες της πολιτείας στο φυσικό μας αγαθό.\nΣτον επίλογο αυτής της αναζήτησης, μας ήρθε και μία ακόμα αναφορά της ΑΕΙ ΜΑΙΝΑΛΟΝ: Χωματουργικές και λατομικές εργασίες στα όρια του Δικτύου ΝATURA του Μαινάλου διεξάγονται σε ιδιόκτητο χώρο των ΑΦΩΝ ΖΗ εδώ και καιρό χωρίς περιβαλλοντική αδειοδότηση.\nΣημειώσεις: 1. Η Ν. Βeton ΑΦΟΙ ΝΙΚΗΤΟΠΟΥΛΟΥ Ο.Ε. έχει έδρα τα Τρόπαια Αρκαδίας.\n2. Τα αναφερόμενα στο άρθρο έγγραφα και δημοσιεύματα είναι στη διάθεση κάθε ενδιαφερόμενου πολίτη, αρμοδίου κ.λ.π.\n3. Ευχαριστώ θερμά την εφημερίδα ΑΡΚΑΔΙΚΕΣ ΕΙΔΗΣΕΙΣ για την προθυμία και τη βοήθειά τους.\n4. Με την ΑΕΙ ΜΑΙΝΑΛΟΝ μπορείτε να επικοινωνήσετε στα τηλέφωνα: 210-3644059, 6944 337960, fax: 210-3644050\nΠΕΡΙΟΔΙΚΟ ΕΠΑΘΛΟ τ. 64\nΑΛΛΑ ΕΝΔΙΑΦΕΡΟΝΤΑ ΔΗΜΟΣΙΕΥΜΑΤΑ ΔΡΑΣΕΩΝ\nΣΥΝΕΡΓΑΣΙΑ 12 ΦΟΡΕΩΝ ΓΙΑ ΤΟ ΠΕΡΙΒΑΛΛΟΝ\n(από την ιστοσελίδα της Υπερνομαρχίας Αθηνών -Πειραιώς)\nη Υπερνομάρχης Ντ. Μπέη με τους εκπροσώπους των φορέων στην δεντροφύτευση\nΜεγάλη Συμμετοχή Πολιτών στη Δεντροφύτευση στο πρώην Δάσος Κοκκιναρά στην Πεντέλη\nΠερισσότεροι από 30.000 πολίτες έδωσαν το παρόν στη δεντροφύτευση του καμμένου δάσους του Κοκκιναρά που διοργάνωσε ο Σύνδεσμος Δήμων και Κοινοτήτων για την Προστασία και Ανάπλαση του Πεντελικού όρους (Σ.Π.Α.Π.) και ο Ραδιοφωνικός και Τηλεοπτικός σταθμός ΣΚΑΪ. Οι εθελοντές φύτεψαν 40.000 δενδρίλλια, πρασινίζοντας και πάλι το βουνό.\nΗ «ΣΥΝΕΡΓΑΣΙΑ των 12 ΦΟΡΕΩΝ για το ΠΕΡΙΒΑΛΛΟΝ» συμμετείχε στη δεντροφύτευση. Οι Πρόεδροι και οι Πρυτάνεις των 12 Φορέων και τα μέλη της Συντονιστικής Επιτροπής με τον τρόπο αυτό εξέφρασαν την απόφασή τους να συνεχίσουν με αμείωτη ένταση τον αγώνα τους με σκοπό τη διάσωση και την προστασία του φυσικού περιβάλλοντος στο λεκανοπέδιο.\nΣτη δεντροφύτευση παρόντες ήταν: η Υπερνομάρχης Αθηνών- Πειραιώς κα Ντίνα Μπέη, ο Πρόεδρος της ΓΣΕΕ κ. Γιάννης Παναγόπουλος, ο Πρύτανης του Ε.Κ. Πανεπιστημίου Αθήνας κ. Χρήστος Κίττας, ο Πρύτανης του ΕΜΠ κ. Κωνσταντίνος Μουτζούρης, η Πρόεδρος του Εργατικού Κέντρου Αθήνας κα Στάβυ Σαλουφάκου, ο Πρόεδρος του Εργατικού Κέντρου Πειραιά κ. Πέτρος Κυριακού και ο Αντιπρόεδρος της ΤΕΔΚΝΑ κ. Σταύρος Γεωργόπουλος. Επίσης, παρευρέθηκαν τα μέλη της Συντονιστικής Επιτροπής Παρακολούθησης: κ. Δημήτρης Δαμιανίδης (μέλος του Δ.Σ. της ΑΔΕΔΥ), κ. Ευάγγελος Αναγνώστου (μέλος του Δικηγορικού Συλλόγου Πειραιά), κα Χριστίνα Θεοχάρη (μέλος του ΤΕΕ), και οι εκπρόσωποι της Υπερνομαρχίας κ. Νίκος Κασκαβέλης και Γιάννης Κουρής. Ως εκπρόσωποι του Δικηγορικού Συλλόγου Αθηνών παρέστησαν: ο κ. Βασίλης Κουνέλης, ο κ. Γιώργος Κουράσης και η κα Ιωάννα Κουφάκη και ως εκπρόσωπος του Γεωπονικού Πανεπιστημίου η κα Παρασκευοπούλου.\nΕκ μέρους της «ΣΥΝΕΡΓΑΣΙΑΣ των 12 ΦΟΡΕΩΝ για το ΠΕΡΙΒΑΛΛΟΝ» η Υπερνομάρχης Αθηνών- Πειραιώς κα Ντίνα Μπέη δήλωσε:\n«Οι εκπρόσωποι της «ΣΥΝΕΡΓΑΣΙΑΣ των 12 ΦΟΡΕΩΝ για το ΠΕΡΙΒΑΛΛΟΝ» έχουμε έρθει εδώ γιατί μας ενδιαφέρει η απελευθέρωση και η θεσμοθέτηση των τελευταίων μεγάλων ελεύθερων χώρων του λεκανοπεδίου. Αυτός είναι ο στόχος του Φορέα.\nΑυτό που γίνεται σήμερα στην Πεντέλη επιβεβαιώνει αυτό που πάντα λέμε: ότι το περιβάλλον είναι πια συνείδηση στον μέσο άνθρωπο και ότι η κλιματική αλλαγή δεν είναι κάτι που έρχεται, είναι ήδη εδώ.\nΗ πολύ μεγάλη συμμετοχή του κόσμου από πολλές περιοχές του λεκανοπεδίου στη δεντροφύτευση του Πεντελικού όρους δείχνει τη λαχτάρα του για το μείζον θέμα της προστασίας του περιβάλλοντος και αποδείχθηκαν τελικά λίγα τα δέντρα που είχαν διατεθεί για τη δεντροφύτευση.\nΗ «ΣΥΝΕΡΓΑΣΙΑ για το ΠΕΡΙΒΑΛΛΟΝ» είναι εδώ ακριβώς γιατί θέλει να σηματοδοτήσει την μάχη που δίνει μαζί με τους πολίτες για τη διάσωση του φυσικού περιβάλλοντος στο λεκανοπέδιο».\nΤόσο παλιά κατάντησε η πιο αισιόδοξη για το περιβάλλον της Αττικής δράση χιλιάδων πολιτών και φορέων λίγους μήνες πριν. Ένα μεγάλο μέρος των αναδασώσεων πρόσφατων και παλιότερων κάηκε μέσα σε δυο μέρες και η προσπάθεια συλλογική και πολύτιμη χάθηκε ξανά. Θα είμαστε πάλι στο βουνό με την πρώτη αφορμή. Για να ξαναφτιάξουμε τα καμένα. Η απώλεια θα καλυφθεί με πολλή δουλειά! Με τις πρώτες φθινοπωρινές βροχές. Με τα πρώτα δάκρυα χιλιάδων ανθρώπων στο καμένο βουνό!\nΆναρχη Οικιστική Εισβολή στο Μαίναλο\nΤο δάσος του Μαινάλου θεωρείται το πιο συγκροτημένο ελατόδασος της χώρας μας, με ιδιαίτερη πυκνότητα και βιώσιμη διαχείριση αιώνων. Εχει όμως την «ατυχία» να βρίσκεται σχετικά κοντά στην Αθήνα, διαθέτοντας μάλιστα και χιονοδρομικό κέντρο. Ετσι, αντί να γίνει πόλος έλξης φυσιολατρικών και ποιοτικών επισκέψεων, απειλείται από τη νεόπλουτη επέκταση ιδιόκτητων βιλών μέσα στο δάσος και την οικοδόμηση ολόκληρων οικιστικών συγκροτημάτων (ακόμα και με ελικοδρόμιο!) σε ξέφωτα μέσα στα έλατα. Την ίδια ώρα, οι πληγές της τεράστιας πυρκαγιάς του 2000 δεν έχουν επουλωθεί, ενώ η Ειδική Περιβαλλοντική Μελέτη για το Μαίναλο μένει στα συρτάρια πάνω από δύο χρόνια.\nΗ οικιστική εισβολή στην καρδιά του περίφημου ελατοδάσους κλιμακώθηκε με την κατασκευή στη θέση Μουρτζιά ενός μεγάλου οικισμού (με περίπου δέκα σπίτια), ο οποίος χαρακτηρίζεται από δημόσιες υπηρεσίες και ντόπιους ως οικισμός «Κωτσόβολου». Ψηλές και απροσπέλαστες περιφράξεις, γήπεδα και ένα ελικοδρόμιο έχουν καταλάβει ένα χώρο απ’ αυτούς, που ενώ βρίσκονται μέσα στο δάσος, χαρακτηρίζονται «μη δασικοί», αξιοποιώντας το παράθυρο οικοδόμησης σε θεωρούμενο αγροτεμάχιο άνω των τεσσάρων στρεμμάτων.\nΠήραν και ρεύμα\nΤο επιπλέον πρόβλημα με τέτοιες παρεμβάσεις είναι ότι ανοίγουν τον δρόμο και για άλλα κτίσματα. Ετσι, ένα άλλο κτίριο ξεφύτρωσε απέναντι από το αρχικό συγκρότημα, ενώ λίγο παραπάνω έχει κτίσει άλλος επιχειρηματίας. Διαμορφώνεται, δηλαδή, μια… γειτονιά στο πουθενά. Ακολουθώντας αυτήν τη λογική, μια σειρά ξέφωτα στην ευρύτερη περιοχή του Μαινάλου, τις περισσότερες φορές δίπλα στον δρόμο, έχουν περιφραχτεί. Η ενότητα του δασικού χώρου τεμαχίζεται βίαια από σύρματα, κάγκελα και μαντρότοιχους. Η μπετονιέρα θα ακολουθήσει. Χαρακτηριστικό των πιέσεων είναι ότι μπήκαν κολόνες για να μεταφερθεί εναέρια (μέσα σε πυκνό δάσος!) ρεύμα στον οικισμό «Κωτσόβολου», κόπηκαν δεκάδες έλατα, με το γραφείο Τριπόλεως της ΔΕΗ να λέει ότι δεν γνωρίζει τίποτα και το Δασαρχείο να μην έχει δώσει άδεια! Υστερα από διαμαρτυρίες, η ηλεκτρική σύνδεση δεν έγινε και τα σύρματα έμειναν κομμένα στο έδαφος για χρόνια. Πρόσφατα, σύμφωνα με καταγγελίες κατοίκων, συνεργείο ξεκίνησε τη σύνδεση. Αραγε με απόφαση τίνος;\nΠώς θα προστατευθεί το δάσος από την οικιστική επέκταση; Η Νομαρχιακή Αυτοδιοίκηση Αρκαδίας ανέθεσε την εκπόνηση Ειδικής Περιβαλλοντικής Μελέτης, στο πλαίσιο του προγράμματος Life – Natura, παρά τις αντιρρήσεις της Δασικής Υπηρεσίας ότι το Μαίναλο καλύπτεται από τη δασική νομοθεσία. Η μελέτη δεν απαντά ολοκληρωμένα στην προστασία του βουνού, δεν απαγορεύει την εκτός σχεδίου δόμηση, αλλά αυστηροποιεί τις ισχύουσες διατάξεις και δυσκολεύει την τσιμεντοποίηση του βουνού. Συγκεκριμένα, απαγορεύει την εκτός σχεδίου δόμηση άνω των 1.000 μέτρων, ενώ μέσα στο δάσος ανεβάζει την οικοδομήσιμη έκταση από τέσσερα σε έξι στρέμματα. Κι όμως, αντί να θεσμοθετηθεί (πιθανώς ενισχυμένη), βρίσκεται εδώ και δύο χρόνια στα αζήτητα του ΥΠΕΧΩΔΕ.\n«Δεν είναι τυχαία αυτή η καθυστέρηση», λέει στην «Κ» ο κ. Παναγιώτης Βέμος, επικεφαλής του νομαρχιακού συνδυασμού «Αρκάδων Κοινόν», ο οποίος υπογραμμίζει τις ευθύνες ΥΠΕΧΩΔΕ και Νομαρχίας. «Υπάρχει μεγάλο οικιστικό ενδιαφέρον στο οροπέδιο των Ρούχων, πάνω από το Λεβίδι και κοντά στο χιονοδρομικό. Το οροπέδιο βρίσκεται σε υψόμετρο άνω των 1.000 μέτρων. Γι’ αυτό υπάρχει πίεση να απαγορευθεί η εκτός σχεδίου δόμηση από τα 1.200 μέτρα και πάνω, γεγονός που θα αχρηστεύσει τη διάταξη». Ο νομάρχης Αρκαδίας κ. Δημήτριος Κωνσταντόπουλος είπε στην «Κ» ότι «η Νομαρχία έχει κάνει πολλά για το δάσος: είναι το πρώτο πιστοποιημένο δάσος, φτιάξαμε μονοπάτια κ.λπ. Το Π.Δ. καθυστερεί όντως, αλλά τώρα –μετά τις εκλογές– θα το αντιμετωπίσουμε το πρόβλημα».\nΑλλά αυτό που πληγώνει πιο πολύ σήμερα είναι η εικόνα των «φαλακρών» πλαγιών του Μαινάλου, αποτέλεσμα της καταστροφικής πυρκαγιάς του 2000, όταν κάηκαν περίπου 32.000 στρέμματα ελατόδασους, το ένα τρίτο του δυτικού Μαινάλου. Πολλοί ντόπιοι συνδέουν την πυρκαγιά με τη σκιά των συμφερόντων. «Είναι άραγε τυχαίο ότι η πρώτη πυρκαγιά στο θρυλικό αυτό ελατόδασος έγινε όταν άρχισε η άναρχη δόμηση στο βουνό;», αναρωτιούνται. «Επρόκειτο για εμπρησμό. Τη δεύτερη μέρα της φωτιάς είδαμε να αναπτύσσεται ταυτόχρονα μέτωπο ενός χιλιομέτρου», μας λέει ο κ. Χρήστος Βογιαντζής, δημοτικός σύμβουλος Στεμνίτσας και τελευταίος δασοπυροφύλακας του Μαινάλου.\nΜε βάση τα στοιχεία του αρμόδιου δασαρχείου Βυτίνας έχουν αναδασωθεί 9.000 στρέμματα, λιγότερο από το ένα τρίτο των καμένων. Οι πιστώσεις δεν επαρκούν, μας λένε από το Δασαρχείο Βυτίνας, ενώ θέτουν ζήτημα υλοποίησης και νέου προγράμματος αναδάσωσης, αφού εκτάσεις που προσδοκούσαν να αναγεννηθούν φυσικά δεν «πρασίνισαν». Πολλοί ντόπιοι αμφισβητούν τα νούμερα του Δασαρχείου. Η αλήθεια είναι ότι τα καμένα κυριαρχούν στις πλαγιές. «Δεν έγιναν αντιπλημμυρικά έργα, δεν μπήκαν κόντρα οι κορμοί, ξεπλύθηκε το έδαφος και τώρα είναι χέρσο. Το χαρακτηρίζουν πετρώδες, άρα θα μείνει ακάλυπτο», λέει ο κ. Βογιαντζής.\nΠηγή: Καθημερινή της Κυριακής 5-11-2006


Με επιτυχία ολοκληρώθηκε η ανοιχτή πολιτική εκδήλωση της Ν.Ε. Βόρειας Αθήνας και ΟΜ ΣΥΡΙΖΑ Ν. Χαλκιδόνας, Ν. Φιλαδέλφειας με θέμα: Δευτεροβάθμια εκπαίδευση, παρόν και μέλλον | ΣΥΡΙΖΑ Συνασπισμός Ριζοσπαστικής Αριστεράς\nΜε επιτυχία ολοκληρώθηκε η ανοιχτή πολιτική εκδήλωση της Ν.Ε. Βόρειας Αθήνας και ΟΜ ΣΥΡΙΖΑ Ν. Χαλκιδόνας, Ν. Φιλαδέλφειας με θέμα: Δευτεροβάθμια εκπαίδευση, παρόν και μέλλον\nΗ Ν.Ε. Βόρειας Αθήνας και οι οργανώσεις Ν.Φιλαδέλφειας και Ν.Χαλκηδόντας οργάνωσαν εκδήλωση την Τρίτη 27 Ιουνίου, με θέμα: «Δευτεροβάθμια εκπαίδευση - Παρόν και μέλλον», στο Παγκόσμιο Πολιτιστικό Ίδρυμα Ελληνισμού της Διασποράς. Ομιλητές ήταν ο Κώστας Γαβρόγλου, Υπουργός Παιδείας, Έρευνας και Θρησκευμάτων, και ο Θέμης Κοτσυφάκης, συντονιστής Τμήματος Παιδείας ΣΥΡΙΖΑ\nΒασικά σημεία της ομιλίας του Κώστα Γαβρόγλου:\nΌταν μιλάει κανείς για αλλαγές πρέπει να είναι σαφές ποια προβλήματα καλείται να λύσει. Διότι, όντως, όταν δεν είναι σαφή τα προβλήματα, τότε οι αλλαγές είναι είτε για εντυπωσιασμό, είτε για να κάνει οτιδήποτε ο οποιοσδήποτε υπουργός ή η οποιαδήποτε Κυβέρνηση. Ας δούμε σήμερα ποια είναι ένα από τα πολύ σοβαρά προβλήματα που αντιμετωπίζουμε. Και αυτό είναι ότι δεν έχουμε Λύκειο. Η Β’ και Γ’ Λυκείου, όπως γνωρίζετε, είναι πάρα πολύ αποδυναμωμένη παιδαγωγικά. Θα έλεγα ότι η Γ’ Λυκείου είναι και μία ιστορία ιδιόμορφη, διότι δεν υπάρχει σε κανένα άλλο μέρος του κόσμου αυτό το πράγμα. Κάθε Μάιο για παράδειγμα σχεδόν κανένας μαθητής δεν πηγαίνει. Πάνε οι γονείς παρακαλάνε τους καθηγητές να μην μετρήσουν απουσίες που έχουν γίνει ή που θα γίνουν. Οι εκπαιδευτικοί είναι αυτοί που ευθύνονται λιγότερο κατά τη γνώμη μου. Ευθυνόμαστε όλοι διότι ιστορικά -και βεβαίως υπάρχουν εξηγήσεις αλλά επειδή υπάρχουν εξηγήσεις δεν σημαίνει ότι είναι και σωστά αυτά που γίνονται- υπάρχει ένας θεσμός που είναι η παραπαιδεία, που ήρθε και καταβρόχθισε έναν θεσμό . Αυτό που καλούμαστε λοιπόν να δούμε ως κοινωνία, είναι το εξής: θα αφήσουμε το Λύκειο να σταθεί στα πόδια του; Αυτό είναι η μεγάλη πρόκληση και από αυτό θα προκύψουν όλα τα υπόλοιπα. Θέλω να είναι σαφές ότι η παραπαιδεία είναι και μέρος μιας νοοτροπίας. Δεν είναι ότι είμαστε αντίθετοι στα φροντιστήρια κ.τ.λ. Είναι ότι υπάρχει μία πολύ σαφής νοοτροπία που λέει «εγώ δεν βασίζομαι στο δημόσιο σχολείο και θέλω το παιδί μου να προχωρήσει με αυτούς τους θεσμούς». Αποτέλεσμα, καταρρέει το δημόσιο σχολείο στις δύο τελευταίες τάξεις και τα παιδιά όταν έρχονται στο Πανεπιστήμιο οι γνώσεις που έχουν είναι ανύπαρκτες γιατί την επόμενη των εξετάσεων τις ξεχνάνε.\nΝα βάλουμε και μία άλλη παράμετρο. Επί δυόμισι χρόνια, πριν τα παιδιά δώσουν εισαγωγικές εξετάσεις, όλες οι οικογένειες εμπλέκονται σε μία εξαιρετικά προβληματική καθημερινότητα. Πάνε τα παιδιά Σαββατόβραδο με τους φίλους τους να πιούν ένα ποτό και γυρίζουν γεμάτα ενοχές. Κάθε μέρα καβγάδες κτλ. Μετά πώς να ηρεμήσεις και ειδικά σε αυτή την ηλικία, όταν άλλα κάνεις στο σχολείο, άλλα κάνεις στο Φροντιστήριο, άλλα στο σχολείο στην Κατεύθυνση. Σε αυτά όλα πρέπει να μπει μια τάξη και νομίζουμε ότι έχουμε και τη βοήθεια της Κοινωνίας και τη βοήθεια των εκπαιδευτικών πρώτον, για να συμφωνήσουμε στο πρόβλημα, και εδώ είναι μία έκκληση και προς τις άλλες πολιτικές και κοινωνικές δυνάμεις. Ας συμφωνήσουμε ότι αυτό το πρόβλημα πρέπει να το λύσουμε και μετά να αναζητήσουμε λύσεις. Εμείς έχουμε μία λύση, μπορεί να μην είναι η καλύτερη, να το συζητήσουμε.\nΝομίζω ότι είμαστε σε μία πάρα πολύ ευνοϊκή συγκυρία. Από τη δική μου εποχή, έχει αλλάξει η σχέση ανάμεσα στην πληροφορία και τη γνώση. Όταν πήγαινα εγώ σχολείο, τα δύο αυτά ήταν περίπου ταυτισμένα. Η γνώση ήταν η πληροφορία. Σήμερα, τη γνώση τα παιδιά μπορούν να την αποκτήσουν με πάρα πολλούς τρόπους και διαφορετικούς . Άρα τι μας μένει; Μας μένει στον επαναπροσδιορισμό του Λυκείου να δώσουμε τεράστια έμφαση στο θέμα της γνώσης. Να μάθουμε τον κόσμο πώς να μαθαίνει, πώς να μπορεί να πλοηγείται μέσα σ’ αυτόν τον κυκεώνα πληροφοριών με τα εξαιρετικά καλά πράγματα, αλλά και τα πολλά αποπροσανατολιστικά. Άρα έχουμε, νομίζω, μία καλή συγκυρία για να μπορέσουμε να κάνουμε αυτή την επανεκκίνηση στην αναβάθμιση του Λυκείου.\nΤο Νέο Λύκειο απαιτεί: Πρώτον, απαιτεί μία κοινωνία με τους κοινωνικούς φορείς της και τα πολιτικά της κόμματα να συναινέσουν ότι πάμε όλοι να λύσουν αυτό το πρόβλημα. Αυτή είναι η πρώτη προϋπόθεση. Η δεύτερη είναι το πλέγμα των προϋποθέσεων. Γι αυτό και μείς λέμε ότι δεν μπορεί να γίνει κάτι την επομένη. Αυτό έχει ένα βάθος τουλάχιστον τριετίας. Τριετίας για να αρχίζουν να αλλάζουν τα πράγματα . Μία παθογένεια δεκαετιών δεν λύνεται σε τρία χρόνια. Λέμε λοιπόν, ας κάνουμε όλοι μας το πρώτο βήμα και ποιο είναι το πρώτο βήμα; Να έχουμε λιγότερα μαθήματα, με περισσότερες ώρες σε κάθε μάθημα, άρα να μπορεί κανείς να εμβαθύνει περισσότερο, άρα να ξανά αγαπήσουν τα παιδιά το σχολείο. Πιστεύω ότι έχουμε ένα τεράστιο κεφάλαιο που λέγεται «εκπαιδευτικοί» και δεν το λέω καθόλου κολακευτικά, οι εκπαιδευτικοί έχουν όλες τις γνώσεις και τις ικανότητες να το πάρουν στην πλάτη τους και βεβαίως δεν πρόκειται να γίνει κάτι τέτοιο αν εμείς ταυτόχρονα δεν ανακοινώσουμε και ένα εθνικό σύστημα επιμόρφωσης. Άρα, μία πρόταση ενός νέου προγράμματος που ξέρετε ότι το πρόγραμμα σπουδών θα υπερβαίνει το ένα βιβλίο. Αν μπείτε σήμερα στον ιστότοπο του Ινστιτούτου Εκπαιδευτικής Πολιτικής, θα βρείτε ένα πλούτο υλικού που υπάρχει εκεί και τον χρησιμοποιούν εκπαιδευτικοί, δάσκαλοι, μαθητές, φοιτητές κ.τ.λ.. Άρα, θα πρέπει να μάθουμε να δουλεύουμε διαφορετικά, γι’ αυτό έχει σημασία η επιμόρφωση, και βεβαίως η πρώτη μας έμφαση θα πρέπει να είναι στους εκπαιδευτικούς διότι αυτοί θα κληθούν να κάνουν το πρώτο βήμα.\nΚλείνω με ένα εξίσου σημαντικό θέμα, αυτό της Τεχνικής Εκπαίδευσης. Είχαμε δεσμευτεί ως ΣΥΡΙΖΑ ότι στις προτεραιότητές μας είναι η αναβάθμιση της Τεχνικής Εκπαίδευσης. Τα δύο τελευταία χρόνια έχουν γίνει πολλά βήματα προς αυτή την κατεύθυνση. Απόδειξη ότι τις μέρες αυτές ολοκληρώθηκε ο πρώτος κύκλος εγγραφών στα ΕΠΑΛ και οι αιτήσεις ξεπέρασαν τις 67.000. Είναι αριθμός-ρεκόρ και δείχνει ότι η κοινωνία αποδέχεται τις προτεραιότητες που βάζουμε.\nΑυτό που έγινε είναι ένα ακόμη βήμα στην προσπάθεια να αναβαθμιστεί η επαγγελματική εκπαίδευση στη χώρα μας και να καταστεί αξιόπιστη, επιλογή για τους μαθητές έγινε, χάρις και στην ανταπόκριση των συναδέλφων μας εκπαιδευτικών, οι οποίοι συμμερίζονται την άποψη ότι το μέλλον όλων των εμπλεκόμενων εξαρτάται από την ουσιαστική αναβάθμισή της. Αναβάθμιση που περιλαμβάνει εκσυγχρονισμό στον τρόπο οργάνωσης αυτού του απαιτητικού δικτύου των σχολείων μας, με αξιοποίηση των δυνατοτήτων της τεχνολογίας και αξιοποίηση όλου του ανθρώπινου δυναμικού μας.\nΟ έγκαιρος σχηματισμός τμημάτων θα επιτρέψει την έγκαιρη κάλυψη των αναγκών των σχολείων μας σε εκπαιδευτικούς και βιβλία. Στόχος μας είναι τα ΕΠΑΛ να ξεκινήσουν κανονικά τη λειτουργία τους στις 11 Σεπτεμβρίου.\nΗ ομιλία του Θέμη Κοτσυφάκη, συντονιστή Τμήματος Παιδείας ΣΥΡΙΖΑ


Δίσκοι καταψύκτη για τις παιδικές τροφές\nΣπίτι > Προϊόντα > Δίσκοι καταψύκτη για τις παιδικές τροφές\n(Σύνολο 15 Προϊόντα για Δίσκοι καταψύκτη για τις παιδικές τροφές)\nNINGBO WELLMAX CO., LTD. is one of the Δίσκοι καταψύκτη για τις παιδικές τροφές leading brands in China. It is the factory & supplier specializing in manufacturing Δίσκοι καταψύκτη για τις παιδικές τροφές. Offer high quality Δίσκοι καταψύκτη για τις παιδικές τροφές at a cheap wholesale price.\nΧονδρικό Δίσκοι καταψύκτη για τις παιδικές τροφές από την Κίνα, πρέπει να βρείτε φτηνές Δίσκοι καταψύκτη για τις παιδικές τροφές ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Δίσκοι καταψύκτη για τις παιδικές τροφές παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Δίσκοι καταψύκτη για τις παιδικές τροφές, Είμαστε 'll να σας απαντήσει ταχύτερα.


Το πυροφυλάκιο της Βούλας επισκέφτηκε το πρωί της Τρίτης ο Κώστας Πασακυριάκος, επικεφαλής της Λαϊκής Συσπείρωσης Βάρης-Βούλας-Βουλιαγμένης και δημοτικός σύμβουλος.\nΕκεί, συναντήθηκε και συζήτησε με ανθρώπους που συμμετέχουν στην εθελοντική ομάδα δασοπυρόσβεσης. Την ίδια στιγμή, υπήρχαν περιπολίες και από τα τρία πυροφυλάκια του Δήμου μας. Σημειώνουμε ότι από την Τρίτη μέχρι και το τέλος της εβδομάδας σύμφωνα με τις προβλέψεις της Γενικής Γραμματείας Πολιτικής Προστασίας, η Αττική βρίσκεται σε υψηλή κατηγορία κινδύνου για πυρκαγιές.\nΟ Κώστας Πασακυριάκος δήλωσε: «Όλα τα προηγούμενα χρόνια, η κυβέρνηση δεν πήρε κανένα ουσιαστικό μέτρο για την ενίσχυση της πυροπροστασίας, παρά τις εξαγγελίες του πρωθυπουργού για τη σύσταση νέου φορέα αντιμετώπισης καταστροφών. Μετά την περσινή τραγωδία στην Ανατολική Αττική, φέτος η κατάσταση παραμένει το ίδιο επικίνδυνη. Οι περικοπές στη χρηματοδότηση προς το Πυροσβεστικό Σώμα στον τομέα της πρόληψης και της αντιμετώπισης των πυρκαγιών, καθώς και οι σημαντικές ελλείψεις σε προσωπικό, υποδομές και εξοπλισμό, δημιουργούν ένα εκρηκτικό μείγμα.\nΑπό αυτή την άποψη, ο ρόλος των εθελοντών δασοπυροσβεστών στη Βούλα, τη Βάρη και τη Βουλιαγμένη, είναι ιδιαίτερα σημαντικός. Άνθρωποι που χωρίς κανένα άλλο αντάλλαγμα πέρα από το να προστατεύουν το φυσικό πλούτο και την ανθρώπινη ζωή, δίνουν τη δική τους μάχη μαζί με τα πυροσβεστικά κλιμάκια και για να προλάβουν αλλά και για να αντιμετωπίσουν τις φωτιές.\nΚαι με τη σημερινή αφορμή της επίσκεψής μου στο πυροφυλάκιο της Βούλας, θέλω να ευχαριστήσω όλους όσοι, μακριά από οποιαδήποτε άλλη σκοπιμότητα, δίνουν αυτή τη μάχη ως εθελοντές δασοπυροσβέστες. Θεωρώ ότι η δημιουργία πυροσβεστικού σταθμού στο Δήμο μας είναι απολύτως αναγκαία».\nΠασακυριάκος: Να παρθούν έκτακτα μέτρα προς όφελος των δημοτών\nΑναβάλλεται η δεντροφύτευση στο Χέρωμα Βάρης\nΜεγάλη δεντροφύτευση στο Χέρωμα Βάρης\nΠαιδική Δενδροφύτευση με σημείο συνάντησης το Πανόραμα Βούλας


Είναι και οι δύο όμορφες και ενδιαφέρουσες χώρες αλλά η Ισπανία "τα έχει όλα και συμφέρει" Θες καταπληκτική και ανεξερεύνητη φύση; Γαλικία. Θες παραλίες; Costa Brava και νησιά. Θες μνημεία; Από μνημεία άλλο τίποτα, Αλάμπρα, Καθεδρικός της Σεβίλης, Sagrada familia... Θες κουκλίστικα χωριά; Κι...\nTravel War: Γερμανία vs Ηνωμένο Βασίλειο\nΣτην ψήφο μου μέτρησε τελικά αυτό που είναι για μένα το πιο σημαντικό. Εξάλλου το Ηνωμένο Βασίλειο δεν είναι και του πεταματου. Έχει το πράσινο και τα αρνάκια της Σκωτίας, τις νεράιδες και την ιστορία της Ιρλανδίας και όσο για την τάξη καλή είναι κι αυτή με μέτρο.\nΔύσκολο αυτό. Μικρή θαύμαζα ότι εκλαμβανα ως γερμανική τάξη ενώ και η προφορά κάποιες φορές μου αρέσει. Η Γερμανία υπερέχει σε φαγητό και φύση και η παρακμιακή εικόνα Άγγλων μεθυσμένων δεν βοηθάει το Ηνωμένο Βασίλειο. Η ιστορία πάντα έχει ένα βάρος ,όμως και οι Άγγλοι δεν κάνανε και λίγα στις...\nΜε ταξιδεύει στο Μαρακαΐμπο:\nTravel war: Ισπανία vs Πορτογαλία.\nΕπιπλέον άλλη εντύπωση κάνεις όταν λες πάω στη Μαδέιρα κι άλλη όταν λες πάω στα Κανάρια, στην Βαρκελώνη,τη Μαδρίτη που πια έχει πάει κι η κουτση Μαρία🤭. Έχουμε τη γοητεία του ανερχόμενου προορισμου:3519:😉.\nΒλέπω ξεμείναμε από στρατό... Αυτοί που κατά τον Señor Nada μισούν την Ισπανία δεν έχουν να πουν τίποτα :p ;\nΤον Μάιο (νομίζω) που έκανα εγγραφή ήμουν εντυπωσιασμένη με την ομορφιά της ηθοποιού Ludovica Coscione.\nΕκπλήσσομαι θετικά κάθε φορά που το ακούω αυτό! Για τους περισσότερους Έλληνες τα πορτογαλικά είναι μια μάλλον κακόηχη γλώσσα, εγώ όμως βρίσκω μια γλύκα για παράδειγμα στο πώς το ντ μετατρέπεται σε τζ σε λέξεις όπως μελωδία που προφέρεται μελοτζία. Το Ιβηρικό μέρος της χώρας ίσως να μην είναι...\nΕυχαριστώ :):pirate2: . Ε σιγά σιγά θα γίνουν όλα!\nΓεια σας παιδιά. Είμαι νέο μέλος, είμαι όμως κι ένα πολεμοχαρές πνεύμα και έφτασε η ώρα ν' αφήσω την αληθινή μου φύση (του πολεμοχαρούς πνεύματος) να εκδηλωθεί. Ακολουθούν οι τομείς στους οποίους η Πορτογαλία είναι καλύτερη από την Ισπανία (δηλαδή όλοι απλώς κάποιους λογικά τους ξεχνάω). 1...\nOnline τώρα: 262 (Μέλη: 36, Επισκέπτες: 226)


Ο πνευματικός ΚΟΣΜΟΣ έχει τρία βασικά επίπεδα και κάθε ένα από αυτά τα επίπεδα κατοικείται από διαφορετικές οντότητες. Η σφαίρα όπου κατοικούν τα πνεύματα βρίσκεται τριγύρω και δίπλα στο δικό μας κόσμο. Αν και δεν μπορούμε να τον δούμε δια γυμνού οφθαλμού. Κάποιος που αναζητά τέτοιες οντότητες θα πρέπει να μεταλλάξει το πεδίο συνειδητότητας του μέσα από κάποια τεχνική διαλογισμού – έκστασης.\nΟι τρεις Κόσμοι αντιπροσωπεύουν μία θεμελιώδη αναπαράσταση της Ανθρώπινης εμπειρίας της Συνειδητότητας. Αυτοί οι Κόσμοι λέγεται πως είναι:\nΕπιφανειακός που κατοικούμε και εμείς\nΕίναι η κατοικία των Αιθέριων θεών – του Ηλίου, της Σελήνης , του Ανέμου και άλλων θεοτήτων. Είναι επίσης ο τόπος κατοικίας των Φτερωτών Πνευμάτων που απεικονίζονται σε φυσική υπόσταση ως πτηνά ή ακόμη και ως Άγγελοι.Τα πνεύματα του Αιθερικού Κόσμου έχουν μία μακροκοσμική προοπτική για αυτό παραμένουν απόμακρα από τα γεγονότα της ανθρώπινης δραστηριότητας, με εξαίρεση την λειτουργία τους ως αγγελιοφόροι σε ορισμένες εξαιρετικές περιπτώσεις.\nΟ όρος ”δαίμων”, χρησιμοποιείται κατά βάση για την περιγραφή μοχθηρών και κακόβουλων υπερφυσικών όντων ή πνευμάτων που ζουν στον υπόκοσμο. Η περίπτωση του αγαθοδαίμωνα, συνιστά παράδειγμα καλοπροαίρετης πνευματικής συντροφιάς που μπορούσε να επιζητήσει κάποιος, σύμφωνα με τη θρησκεία των αρχαίων Ελλήνων.\nΟ φιλόσοφος Σωκράτης, αναφερόταν στο δαίμονα του σαν σε πνεύμα που τον ενέπνεε ν᾽ αναζητά και να λέει την αλήθεια. Σταδιακά, ο όρος αποδόθηκε σε επουσιώδη πνεύματα του υπερφυσικού βασιλείου — τα οποία ασκούσαν πιέσεις στους ανθρώπους να πράττουν σε βάρος της ευημερίας τους — για να υπερισχύσουν τελικά τα χαρακτηριστικά του κακού, της μοχθηρίας, της δυστυχίας και της πονηριάς, σε βάρος της αρχικής ερμηνείας. Παρόλα αυτά δεν είναι όλοι οι διαμονές κακοί.\nΟι περισσότεροι από εμάς θα πρέπει να πραγματοποιήσουμε συγκεκριμένες μορφές διαλογισμού και τεχνικών εναλλαγής συνειδητότητας ώστε να μπορέσουμε να αντιληφθούμε τον Πνευματικό Κόσμο και τα όντα του. Αυτή η ανάγκη για εναλλαγή συνειδητότητας καταδεικνύει και το μεγάλο σύνορο που βρίσκεται ανάμεσα στην δική μας σφαίρα ύπαρξης και εκείνη των πνευμάτων.\nΟι άνθρωποι που εξασκούνται πνευματικά εμπλέκονται με αυτή τη σφαίρα συνειδητότητας για περιορισμένο χρονικό διάστημα και μετά επιστρέφουν στην συνηθισμένη καθημερινότητά τους χωρίς να υπάρχει σύγκρουση μεταξύ των δύο σφαιρών. Αυτό επιτρέπει τη διαύγεια του ατόμου που δεν αφήνει το νου του να παραμείνει προσκολλημένος στην πνευματική διάσταση και τις οντότητές της.\nΟ Χριστιανισμός αναγνωρίζει τις πνευματικές οντότητες, αγγελικές και δαιμονικές. Φυσικά, τίποτα από αυτά δεν ισχύει άμα δε πιστεύεις.\nΕτικέτες:ResearchΑιθερικός κόσμοςαρχαία ελλάδαΕπιφανειακός κόσμοςΜαρίλη Μπουφίδουπνευματικές οντότητεςΣωκράτηςΥπόκοσμοςΧριστιανισμός


ΑΥΤΟΙ ΓΕΝΝΟΥΝ ΤΟ ΧΙΤΛΕΡ ΚΑΙ ΤΡΕΜΟΥΝ ΤΟ ΣΕΦΕΡΗ | ΛΑΪΚΗ ΕΠΙΤΡΟΠΗ ΑΝΔΡΟΥ\n← ΑΦΑΝΙΣΜΟΣ ΤΩΝ ΜΙΚΡΟΕΠΑΓΓΕΛΜΑΤΙΩΝ ΜΕ ΤΗ ΣΦΡΑΓΙΔΑ ΤΗΣ ΔΕΗ\nΑΡΧΙΣΑΝ ΤΑ ΟΡΓΑΝΑ ΚΑΙ ΣΤΗΝ ΚΕΝΤΡΙΚΗ ΕΥΡΩΠΗ … →\nΑΥΤΟΙ ΓΕΝΝΟΥΝ ΤΟ ΧΙΤΛΕΡ ΚΑΙ ΤΡΕΜΟΥΝ ΤΟ ΣΕΦΕΡΗ\nPosted on 29/02/2012\tby laikiepitropiandros\n«Κλείνουν δυο χρόνια που μας έχει επιβληθεί ένα καθεστώς ολωσδιόλου αντίθετο με τα ιδεώδη για τα οποία πολέμησε ο κόσμος μας και τόσο περίλαμπρα ο λαός μας στον τελευταίο παγκόσμιο πόλεμο. Είναι μια κατάσταση υποχρεωτικής νάρκης, όπου όσες πνευματικές αξίες κατορθώσαμε να κρατήσουμε ζωντανές, με πόνους και με κόπους, πάνε κι αυτές να καταποντιστούν μέσα στα ελώδη στεκούμενα νερά. Δε θα μου ήταν δύσκολο να καταλάβω πως τέτοιες ζημιές δε λογαριάζουν πάρα πολύ για ορισμένους ανθρώπους. Δυστυχώς δεν πρόκειται μόνον γι’ αυτό τον κίνδυνο.\nΌλοι πια το διδάχτηκαν και το ξέρουν πως στις δικτατορικές καταστάσεις η αρχή μπορεί να μοιάζει εύκολη, όμως η τραγωδία περιμένει αναπότρεπτη στο τέλος. Το δράμα αυτού του τέλους μας βασανίζει, συνειδητά ή ασυνείδητα, όπως στους παμπάλαιους χορούς του Αισχύλου. `Όσο μένει η ανωμαλία, τόσο προχωρεί το κακό. Είμαι ένας άνθρωπος χωρίς κανένα απολύτως πολιτικό δεσμό και, μπορώ να το πω, μιλώ χωρίς φόβο και χωρίς πάθος. Βλέπω μπροστά μου τον γκρεμό όπου μας οδηγεί η καταπίεση που κάλυψε τον τόπο. Αυτή η ανωμαλία πρέπει να σταματήσει. Είναι εθνική επιταγή».\nΣαν σήμερα γεννήθηκε ο Γιώργος Σεφέρης, 112 χρόνια πριν. Μην κάνετε το λάθος να τον αναζητήσετε ανάμεσα σε αυτούς τους μικρούς ανθρωπάκους του συρμού. Αυτούς που υπογράφουν μνημόνια και στέκονται δουλικά κάνοντας θρησκεία τις δοξασίες των κατακτητών. Ο Σεφέρης ανήκει στην Ελλάδα που θέλουν να σκοτώσουν. Στην Ελλάδα που φοβούνται.\nΤρέμουν τη φωνή της Ελλάδας του Σεφέρη, του δίσεκτου για αυτούς τους άθλιους Παπαδήμους και ΣΙΑ, γιατί αυτή η Ελλάδα σκέφτεται, στέκεται, ορθή, αντιστέκεται πεθαίνει κι ανασταίνεται πάλι από τις ίδιες της, τις στάχτες… Φοβούνται σαν φάντασμα από παμπάλαιο νεφελώδη μύθο τη λαϊκή βούληση, μην τύχει και κερδίσουν οι «ακραίοι».\nΕκείνοι που δεν θα τους κάνουν τη δουλειά. Τρέμουν, μας λένε, μην μπει στη βουλή η «Χρυσή Αυγή» που’ ναι φασιστικό σχήμα ή ο ΑΝΤΑΡΣΥΑ που λένε ότι είναι μια μάζωξη αναρχικών. Τρέμουν να ομολογήσουν πως και την «Νύχτα των κρυστάλλων», από τις στάχτες της οποίας ξεπήδησε έτσι, αποτρόπαιος ο Χίτλερ, οι κοινωνικές συνθήκες την γέννησαν. Με άλλα λόγια αν η «Χρυσή Αυγή» κι ο ΑΝΤΑΡΣΥΑ είναι δυο ξορκισμένα κακά είναι αυτοί οι ίδιοι οι άθλιοι μύστες του μνημονίου, οι γεννήτορες τους. Αν πρόκειται για τερατογένεση, αυτή η άθλια φάρα των προδοτών, είναι οι πατέρες του «κτήνους». Δεν είναι όμως κτήνος κάτι που γεννιέται από την λαϊκή βούληση – έστω κι από την λαϊκή οργή.\nΓράφει κάπου Ο Σεφέρης:\nΣμίγοντας την κόψη τ’ αλετριού\nβυθισμένοι μέσα σε καταχνιές από τ’ άσπιλα φτερά των κύκνων που μας πληγώναν.\nΟ δικός μας Άγγελος δεν ήρθε ακόμη. Να τον φέρουμε εμείς. Με την ψήφο μας. Με τη φωνή μας. Ας ψηφίσουμε, κάτι που δεν θέλουν. Κάτι που φοβούνται. Για να το φοβούνται οι εχθροί μας, θα ‘ ναι καλό για την πατρίδα και για μας. Μην ξεχάσουμε μόνο: Όπως οι κοινωνίες της οργής γεννούν Χίτλερ που καταστρέφουν με όπλο την παράνοια , έτσι γεννούν και Σεφέρηδες που σώζουν με όπλο τη διάνοια. Κι αυτοί οι άθλιοι που μας κυβερνούν, για λίγο ακόμη, δεν φοβούνται στ’ αλήθεια, τους Χίτλερ. Τους Σεφέρηδες φοβούνται…\nΤο πραγματικό του όνομα ήταν Γιώργος Σεφεριάδης. Γεννήθηκε στα Βούρλα της Σμύρνης στις 29 Φεβρουαρίου του 1900.\nΤο 1914, ξέσπασμα του Παγκοσμίου Πολέμου, η οικογένεια μεταναστεύει στην Ελλάδα. Είναι η εποχή κατά την οποία αρχίζει να γράφει τους πρώτους του στίχους. Το 1917, η μητέρα του μαζί με τους δύο γιους και την κόρη της Ιωάννα (μετέπειτα σύζυγο Κ. Τσάτσου) μεταβαίνει στο Παρίσι, όπου ο πατέρας τους Στέλιος εργάζεται ως δικηγόρος. Ο Γιώργος Σεφέρης θα μείνει εκεί μέχρι το καλοκαίρι του 1924, ακολουθώντας σπουδές λογοτεχνίας και αποκτώντας το πτυχίο της Νομικής, οπότε μεταβαίνει στο Λονδίνο για την τελειοποίηση των αγγλικών του, εν όψει των εξετάσεων στο Υπουργείο Εξωτερικών. Εκεί έγραψε το ποίημα Fog.\nΤο 1927 διορίζεται στο διπλωματικό σώμα ως ακόλουθος του Υπουργείου Εξωτερικών. Το 1928 δημοσιεύει στη Νέα Εστία, με επώνυμο Γ. Σεφεριάδης, το «Μια βραδιά με τον Κύριο Τεστ«, μετάφραση έργου του Βαλερί. Το Μάιο του 1931 εκδίδεται με το ψευδώνυμο Γ. Σεφέρης η «Στροφή«. Το 1932 δημοσιεύεται το έργο του «Μια νύχτα στην ακρογιαλιά» και η «Στέρνα«. Το 1937 δημοσιεύει στα Νέα Γράμματα επιστολή του περί της δημοτικής γλώσσας. Το 1940 εξέδωσε τα «Ημερολόγιο Καταστρώματος Α’«, «Ποιήματα 1 και Τετράδιο Γυμνασμάτων» (1928-1937). Το 1944 εκδόθηκαν οι «Δοκιμές στο Κάιρο» και το «Ημερολόγιο Καταστρώματος Β’«. Το 1946 εξέδωσε τον «Ερωτόκριτο«, την «Κίχλη«. Το 1949 εκδόθηκε η μετάφρασή του από ποιήματα του Έλιοτ με τίτλο Η έρημη χώρα και άλλα ποιήματα. Το 1964 δημοσιεύτηκε η μετάφρασή του από το Άσμα ασμάτων και οι Αντιγραφές. Το 1965 δημοσιεύτηκαν τα Τρία Κρυφά ποιήματα και εκδόθηκε η μετάφραση της Αποκάλυψης του Ιωάννη. Το 1971 έγραψε το τελευταίο του ποίημα με τίτλο Επί ασπαλάθων.\nΩς πρεσβευτής, υπηρέτησε σε πολλές ελληνικές πρεσβείες του εξωτερικού, γεγονός το οποίο καθόρισε σημαντικά το έργο του. Το γεγονός όμως που χάραξε ανεξίτηλα τη σφραγίδα του στη συνείδηση του ποιητή ήταν η εθνική καταστροφή του 1922 και ο ξεριζωμός του μικρασιατικού ελληνισμού.\nΤο 1963 η φήμη του Σεφέρη ξεφεύγει από τα εθνικά όρια και εξαπλώνεται σε ολόκληρο τον κόσμο με τη βράβευσή του με το Βραβείο Νόμπελ Λογοτεχνίας. Είναι ο πρώτος Έλληνας που τιμήθηκε με το ανώτερο, παγκοσμίως, βραβείο πνευματικής προσφοράς. Έως σήμερα, ακολούθησε μόνο ο Οδυσσέας Ελύτης το 1979.\nΤο 1967 η δικτατορία των συνταγματαρχών κατέλυσε το σύνταγμα στην Ελλάδα αναστέλλοντας τις ατομικές ελευθερίες. Ο Σεφέρης εκδηλώθηκε έντονα εναντίον της, τόσο γραπτά, όσο και με δημόσιες δηλώσεις του. Στις 28 Μαρτίου 1969 ο Σεφέρης μίλησε για πρώτη φορά δημόσια εναντίον της Χούντας και γι’ αυτό το λόγο του αφαιρέθηκε ο τίτλος του πρέσβη επί τιμή, καθώς και το δικαίωμα χρήσης διπλωματικού διαβατηρίου.\nΣτις 20 Σεπτεμβρίου του 1971, ο Γιώργος Σεφέρης πέθανε και η κηδεία του εξελίχθηκε σε σιωπηρή πορεία κατά της δικτατορίας. Μετά το θάνατό του εκδόθηκε το προσωπικό του ημερολόγιο με τίτλο «Μέρες…» καθώς και το «Πολιτικό» του ημερολόγιο.\nΗ ανακοίνωση της Σουηδικής Ακαδημίας για το Βραβείο Νόμπελ Λογοτεχνίας έχει ως εξής:\n«Το βραβείο Νόμπελ της Λογοτεχνίας απονέμεται εις τον Γεώργιον Σεφέρην δια το έξοχον λυρικόν έργον του, το οποίο εμπνέει μια βαθία αίσθησις του κόσμου της Ελληνικής παιδείας. Η ποιητική παραγωγή του Γιώργου Σεφέρη δεν είναι μεγάλη εις όγκον, αλλά λόγω της μοναδικής σκέψεως και του μοναδικού ύφους της, ως και της ομορφιάς της γλώσσας της, έχει καταστεί ένα σύμβολο μονίμου διαρκείας όλων όσα είναι ακατάλυτα εις την Ελληνικήν παραδοχήν της ζωής. Η ανάγνωσις του Σεφέρη μας υπενθυμίζει με δύναμη ένα γεγονός, το οποίον μερικάς φοράς λησμονείται : Γεωγραφικώς η Ελλάς δεν είναι μόνον μία χερσόνησος, αλλά και ένας κόσμος πόντου και χιλίων νήσων, ενα αρχαίον ναυτικόν βασίλειον, η κινδυνώδης και τρικυμισμένη εστία των ναυτικών. Αυτή η Ελλάς αποτελεί το διαρκές υπόστρωμα της ποιήσεώς του, εις την οποίαν επαναπροβάλλεται ως ένα όραμα σκληρού και τρυφερού μεγαλείου. Η Σουηδική Ακαδημία ησθάνθη μεγάλην ευχαρίστησιν απονέμουσα δια του βραβείου Σεφέρη, φόρον τιμής εις την σημερινήν Ελλάδα, ο λογοτεχνικός πλούτος της οποίας ανέμενεν ίσως περισσότερον του δέοντος τον στέφανον δάφνης της».


Μπαξεβάνος: Το μόνο που έλειπε ήταν το γκολ - Flashnews.gr\nΜπαξεβάνος: Το μόνο που έλειπε ήταν το γκολ\nΤην ικανοποίησή του για την προσπάθεια των ποδοσφαιριστών του στο παιχνίδι με την Κέρκυρα εξέφρασε ο Σπύρος Μπαξεβάνος, στις δηλώσεις του μετά το τέλος του ματς.\nΑναλυτικά όσα ανέφερε ο 45χρονος τεχνικός, που ευχαρίστησε τον άλλοτε προπονητή του στον Θερμαϊκό, Αλέκο Βοσνιάδη, για τα καλά λόγια που είπε για τον ίδιο και τον Κισσαμικό:\n«Να ευχαριστήσω τον Αλέκο (σ.σ. Βοσνιάδη) για τα καλά του λόγια για την ομάδα μας, αλλά τα καλά λόγια δεν φτάνουνε. Θέλαμε το κάτι παραπάνω σήμερα. Εγώ είμαι ικανοποιημένος από την προσπάθεια των παιδιών, από τον πρώτο μέχρι τον τελευταίο που αγωνίστηκε. Νομίζω ότι η προσπάθειά τους ήταν αξιέπαινη και το μόνο που τους έλειπε σήμερα ήταν ένα γκολ, για να μπορέσουμε τουλάχιστον να πάρουμε τον βαθμό της ισοπαλίας, ο οποίος δεν ήρθε, απέναντι σε μία πάρα πολύ καλή ομάδα με διαφορετικούς στόχους από εμάς. Το ξέρουμε όλοι ότι η Κέρκυρα είναι μία από τις ομάδες που θα διεκδικήσουν την άνοδο στη μεγαλύτερη κατηγορία. Από εκεί και πέρα εμείς συνεχίζουμε… Εμείς λίγο αιφνιδιαστήκαμε στην αρχή και βρεθήκαμε να χάνουμε από μία άτυχη φάση, από ένα αυτογκόλ. Δημιουργήσαμε και τις καταστάσεις και τις ευκαιρίες, ειδικά στο πρώτο ημίχρονο, για να μπορέσουμε να πετύχουμε και εμείς κάποιο τέρμα. Δεν ήρθε, συνεχίζουμε και κοιτάμε το επόμενο παιχνίδι μπροστά. Να δώσω συγχαρητήρια και πάλι στους παίκτες μου για την προσπάθεια που έκαναν από το πρώτο μέχρι το τελευταίο λεπτό. Την προηγούμενη Κυριακή το αποτέλεσμα ήρθε στο τελευταίο λεπτό, σήμερα δεν τα καταφέραμε και θα πάμε να κυνηγήσουμε στο επόμενο παιχνίδι ό,τι καλύτερο μπορούμε».\nΓια το αν είναι καλύτερο για τον Κισσαμικό να παίζει εκτός ή θεωρητικά εντός έδρας: «Εντάξει, όταν παίζεις απέναντι σε μία ομάδα όπως είναι η Κέρκυρα, είτε εντός είτε εκτός, είναι το ίδιο ακριβώς πράγμα. Το στυλ της ομάδας μας είναι πιο πολύ το να περιμένει, να κλείσουμε τους διαδρόμους κι από εκεί και πέρα να μπορέσουμε να "κλέψουμε" κάποιο παιχνίδι, ειδικά στην επίθεση. Άλλες φορές βγαίνει, άλλες φορές δεν βγαίνει. Στην έδρα σου σίγουρα θα πρέπει να παίξεις λίγο διαφορετικά και θα πρέπει να δημιουργήσεις. Ακόμα δεν είμαστε σε αυτό το επίπεδο να μπορούμε εύκολα να δημιουργήσουμε καταστάσεις, ειδικά απέναντι σε ομάδες που μας περιμένουν, όχι όπως σήμερα που ήταν η Κέρκυρα και μας πίεσε ψηλά. Νομίζω ότι βήμα-βήμα όλα γίνονται. Θέλει προσπάθεια και υπομονή και πάνω απ’ όλα δουλειά απ’ όλους μας και από το τεχνικό τιμ και από τους ποδοσφαιριστές».\n«Εκτός πλάνων του προπονητή ο Ταραλίδης»\nΣε ερώτηση για το τι γίνεται με τον Ταραλίδη ο Σπύρος Μπαξεβάνος ξεκαθάρισε ότι είναι εκτός πλάνων: «Ο Ταραλίδης είναι εκτός πλάνων του προπονητή. Δεν υπάρχει πιο τίμιο και πιο ντόμπρο από αυτό. Είναι ένας ποδοσφαιριστής ο οποίος δεν αντιλέγω ότι μπορεί να μας βοήθησε στις πρώτες αγωνιστικές. Από εκεί και πέρα έχουμε διαφορετική φιλοσοφία και γι’ αυτό ήρθαν και λύσεις ποδοσφαιριστών, ειδικά σε αυτή τη θέση, ήρθε ο Σταθάκης και ο Τζημογιάννης, για να μπορέσουμε να είμαστε εκεί πέρα αυτοί που πρέπει να είμαστε».\nΓια τα μεταγραφικά: «Μόνο αν γίνει κάτι το εξαιρετικό της τελευταίας στιγμής. Το πρόβλημα της ομάδας είναι μπροστά. Ήρθε ο Σαπαλίδης, σήμερα είχε αξιόλογη παρουσία και μόνο το γκολ του έλειπε. Από εκεί και πέρα κοιτάμε αν υπάρχει κάτι το εξαιρετικό τότε θα προχωρήσουμε. Βέβαια πρέπει να περιμένουμε και το τι θα γίνει και με την περίπτωση του Ποκόνγκ, που έχουμε ένα πρόβλημα εκεί πέρα με τη βίζα του, αλλά έχει συμβόλαιο. Αν κι εκεί δεν προχωρήσει η κατάσταση τότε κι εκεί θα ψάξουμε για ποδοσφαιριστή».\nΓια το αν υπάρχει μεταγραφή στα "σκαριά": «Σε σκέψεις υπάρχουν πολλές. Προτάσεις υπάρχουν πάρα πολλές , από εκεί και πέρα είναι κάτι το οποίο εμείς το κοιτάμε. Αυτή τη χρονική στιγμή νομίζω ότι αν και είναι 24 του μηνός και οι μέρες στενεύουν μπορείς να περιμένεις έστω μέχρι και την τελευταία ημέρα για κάτι διαφορετικό».\nΚυριακή, 24 Ιανουαρίου 2016, 20:55


Power Liposuction - Πλαστικός Χειρουργός | Δρ. Ζήσης Μπουκουβάλας Μ.D. Ph.D\nΜε τη λιποαναρρόφηση αφαιρείται το λίπος που περισσεύει σε κάποια περιοχή του σώματος. Η Power Liposuction στηρίζεται στην λιποαναρρόφηση μέσω ιδιαίτερα λεπτεπίλεπτων εργαλείων (ατραυματικές κάνουλες) που αναρροφούν το λίπος με τον πλέον ευγενή τρόπο έτσι ώστε να μην υπάρχει τραυματισμός και πόνος για το σώμα . Το λίπος αυτό συλλέγεται και στη συνέχεια μπορεί να επανατοποθετηθεί σε διάφορα άλλα σημεία του σώματος (lipofilling= λιποπρόσθεση) που το χρειάζονται, ώστε ν’ αποκτήσει το σώμα τέλεια αρμονία. Για παράδειγμα, μπορεί ο γιατρός να πάρει κάποια ποσότητα λίπους από την κοιλιά και να την τοποθετήσει στις γάμπες, όταν αυτές δεν είναι καλλίγραμμες, στο στήθος ή σε κάποια άλλη περιοχή όπως στο πρόσωπο, στα χείλη, ή για τον τονισμό των ζυγωματικών. Αυτό ονομάζεται λιπογλυπτική.\nΗ λιποαναρρόφηση δεν είναι μέθοδος αδυνατίσματος. Χρησιμοποιείται για την αφαίρεση του λίπους από περιοχές που αντιστέκονται στην δίαιτα ή την γυμναστική. Η λιποαναρρόφηση είναι μια τεχνική που εφαρμόζεται ειδικά για την αναρρόφηση και την ανακατανομή του τοπικού λίπους που δε μπορεί να εξαφανιστεί ούτε με τη φυσική άσκηση ούτε με τη δίαιτα. Δεν πρέπει να χρησιμοποιείται σε υπέρβαρους ή παχύσαρκους ασθενείς. Σ’ αυτές τις περιπτώσεις πρέπει ο ασθενής να ελέγχεται ιατρικά και να ακολουθεί θεραπεία πριν προβεί στη πλαστική χειρουργική επέμβαση.


Το Ποτάμι καλεί τις ΚΟ των κομμάτων να καταθέσουν πρόταση μομφής κατά της Ζωής Κωνσταντοπούλου\n Τουλάχιστον 300 τραυματίες από έκρηξη στην Κίνα\n Συγκρούσεις αστυνομικών με Κούρδους ακτιβιστές στην Τουρκία\n Αυξημένη η κίνηση στα λιμάνια - Στα 80% η πληρότητα των πλοίων\nΣτην κατάθεση μέσα στον Σεπτέμβριο, πρότασης μομφής κατά της προέδρου της Βουλής Ζωής Κωνσταντοπούλου, καλεί τους βουλευτές του ΣΥΡΙΖΑ, της ΝΔ, του ΠΑΣΟΚ, του ΚΚΕ και των ΑΝΕΛ, ο επικεφαλής του Ποταμιού Σταύρος Θεοδωράκης.\nΟ Σταύρος Θεοδωράκης μιλώντας σε δημοσιογράφους στο περιστύλιο της Βουλής τόνισε: «Θεωρούμε ότι η κα Κωνσταντοπούλου παραβιάζει την ουσία του Συντάγματος, προσπαθεί να υποκαταστήσει την κυβέρνηση, κάτι που είναι αντισυνταγματικό, και βέβαια δεν ασκεί τα καθήκοντά της, καθ? ότι όπως ξέρουμε όλοι στις τελευταίες κρίσιμες ψηφοφορίες αρνήθηκε να προεδρεύσει».\nΌπως εξήγησε ο επικεφαλής του Ποταμιού «οι βουλευτές ομόφωνα αποφάσισαν ότι μετά την ψήφιση της συμφωνίας του Αλέξη Τσίπρα με τους εταίρους, η Βουλή θα πρέπει να αποφασίσει τον Σεπτέμβριο, σε ολομέλεια, αν θα έχει για πρόεδρο τη Ζωή Κωνσταντοπούλου ή όχι».\nΣε εξέλιξη είναι η διάσκεψη των προέδρων της Βουλής, στην οποία προεδρεύει η Ζωή Κωνσταντοπούλου, για να αποφασίσει την επανέναρξη των εργασιών της Βουλής για να συζητηθεί η συμφωνία την κυβέρνησης με τους εταίρους, στις επιτροπές και την ολομέλεια.\nΗ διάσκεψη των προέδρων μεταδίδεται απευθείας από το κανάλι της Βουλής.\nΤουλάχιστον 300 άνθρωποι έχουν τραυματιστεί από την τεράστια έκρηξη που συγκλόνισε σήμερα το βράδυ το λιμάνι της πόλης Τιαντζίν, στη βόρεια Κίνα, όπως ανέφερε μια κινεζική εφημερίδα.\nΗ εφημερίδα "Τα Νέα του Πεκίνου" μετέδωσε ότι 300-400 τραυματίες έχουν φτάσει σε ένα νοσοκομείο της περιοχής. Επικαλείται επίσης δηλώσεις ενός υπαλλήλου άλλου νοσοκομείου ο οποίος φέρεται να είπε ότι είναι αδύνατον να καταμετρήσει τους τραυματίες που καταφθάνουν μαζικά μετά την έκρηξη σε ένα φορτίο εκρηκτικών.\nΗ δημόσια τηλεόραση CCTV ανέφερε στον ιστότοπό της ότι δεν έχουν αναφερθεί θάνατοι. Σύμφωνα με την ίδια πηγή, σημειώθηκαν δύο εκρήξεις με διαφορά 30 δευτερολέπτων η μία από την άλλη και στην περιοχή έχουν σπεύσει τουλάχιστον 100 πυροσβεστικά οχήματα. Το πρακτορείο Νέα Κίνα από την πλευρά του μετέδωσε ότι μετά την πρώτη έκρηξη, μπάλες φωτιάς προκάλεσαν και άλλες εκρήξεις στις διπλανές εγκαταστάσεις.\nΤούρκοι αστυνομικοί και Κούρδοι ακτιβιστές συγκρούστηκαν σήμερα μετά την κηδεία ενός υψηλόβαθμου στελέχους του Εργατικού Κόμματος του Κουρδιστάν (PKK), που σκοτώθηκε κατά τη διάρκεια μαχών με τον στρατό πριν από μία ημέρα, μετέδωσαν τουρκικά μέσα ενημέρωσης.\nΟ Κούρδος αντάρτης, Μπαρίς Τεκτζέ που είχε ενταχθεί στο κίνημα το 2010 και ήταν γνωστός με το πολεμικό προσωνύμιο Αντόκ, σκοτώθηκε χθες κατά τις συγκρούσεις που ξέσπασαν με τις δυνάμεις επιβολής της τάξης στην περιοχή Χακάρι (νοτιοανατολική Τουρκία), σύμφωνα με ένα δελτίο τύπου που εξέδωσε το PKK σήμερα, επιβεβαιώνοντας τις πληροφορίες που είχαν μεταδώσει τουρκικά ΜΜΕ.\nΟ άνδρας, τον οποίο περιγράφουν ως ένα σημαίνον στέλεχος του PKK, τραυματίστηκε από πυρά που ερρίφθησαν από ένα ελικόπτερο κατά τη διάρκεια μιας επιχείρησης σε αυτήν την περιοχή στη μεθόριο με τον Ιράν και το Ιράκ, διευκρίνισε το PKK στο δελτίο τύπου.\nΤα επεισόδια, που συνεχίζονταν πριν από λίγο, σημειώθηκαν στην πόλη Χακάρι σήμερα μετά την κηδεία όπου παρέστησαν εκατοντάδες άνθρωποι κραδαίνοντας κουρδικές σημαίες.\nΑστυνομικοί άρχισαν να πυροβολούν στον αέρα και έκαναν χρήση αντλιών νερού υπό πίεση, ενώ οι Κούρδοι διαδηλωτές πέταξαν εναντίον τους πέτρες, σύμφωνα με το πρακτορείο ειδήσεων Do?an.\nΑυξημένη είναι η κίνηση τις τελευταίες ημέρες στο λιμάνια του Πειραιά της Ραφήνας και του Λαυρίου, λόγω του κύματος των αδειούχων του Αυγούστου.\nΣε εξέλιξη είναι πυρκαγιά που εκδηλώθηκε απόψε στην περιοχή Γιαννισκάρι της δυτικής Αχαΐας. Σύμφωνα με την Πυροσβεστική, η φωτιά καίει έκταση με χαμηλή βλάστηση και δεν απειλεί κατοικημένες περιοχές.\nΣτην περιοχή επιχειρούν 22 πυροσβέστες με 11 οχήματα και 18 άτομα πεζοπόρο τμήμα.\nΗ έρευνα, που ξεκίνησε από το 2014 στη θαλάσσια περιοχή του σπηλαίου Φράγχθι με την αποστολή Terra Submersa και το ηλιακό σκάφος Planet Solar, διεξάγεται υπό την διεύθυνση της προϊσταμένης της Εφορείας Εναλίων Αρχαιοτήτων δρ. Αγγελικής Γ. Σίμωσι και του διευθυντή της Ελβετικής Αρχαιολογικής Σχολής καθηγητή Καρλ Ρέμπερ , με υπεύθυνους επί τόπου την καταδυόμενη αρχαιολόγο της ΕΕΑ Δέσποινα Κουτσούμπα και τον λέκτορα ελληνικής προϊστορίας του Πανεπιστημίου της Γενεύης Τζούλιεν Μπεκ.\nana2html v2.01 run on Wednesday, 12 August 2015 - 20:32:11 UTC